Organska kurkuma u prahu (5-6% kurkumina) - Just Superior\nPočetna » Just Superior prodavnica » Organska Kurkuma (5-6% kurkumina) – 150g\nUpalni procesi na minimum – imunitet na maksimum! Pomoću jednog od najjačih prirodnih antioksidanasa na svetu – direktno iz srca Indije!\nSastojci: 100% organska kurkuma u prahu (Curcuma longa) iz Indije. Pakovanje traje oko mesec i po dana.\nOrganska Superior indijska kurkuma u prahu (5-6% kurkumina)\nPosebna sorta koja sadrži 5-6% bioaktivnog kurkumina, što je čak 3,5 puta više od prosečnih kurkuma\nDirektno sa plantaža sa juga Indije, gde garantovano raste autentična kurkuma (Curcuma Longa)\nUvek sveža kurkuma, izrazito narandžaste boje i intenzivnog ukusa – razlika se vidi odmah!\nReguliše inflamatorne procese u organizmu, pozitivno utiče na raspoloženje (umiruje nervni sistem), dobro poznate efekte ima na kosti i zglobove, kožu, i šećer u krvi.\nOrganska Kurkuma (5-6% kurkumina) – 150g količina\nZašto je kurkuma vredna vaše pažnje?\nUticaj kurkume na zdravlje iz ugla nauke\nZašto da izaberete Superior kurkumu?\nJedan od najmoćnijih začina na planeti\nNa koji način se vi borite protiv virusa i prehlada?\nDa li ste već istraživali koji je najefikasniji prirodni metod da provedete zimu, a i ostala godišnja doba, bez dosadnog kašlja, prehlada, gripa i sličnih stanja koja vam obaraju imunitet i remete svakodnevicu?\nAko imate pozitivan odgovor, zasigurno ste kao jednu od najčešće preporučenih namirnica videli kurkumu. Pozivamo vas da odvojite malo vremena i na našoj stranici pročitate za šta je kurkuma dobra, šta je čini toliko popularnom, odakle potiču te priče, a šta je zapravo nauka potvrdila i da li je lekovitost kurkume zaista dokazana. Kada čitate tekstove na internetu, najčešće za napisane tvrdnje nije data ni jedna referenca, dok ćete kod nas naći čitav spisak naučne literature koju smo koristili kao izvor za sve iznesene tvrdnje.\nOtkrićete kako kurkuma može podržati vaš organizam da adekvatno reaguje na sve stresne faktore iz okruženja koji su naša svakodnevica, a da ne budete pod konstantnim upalama za koje se smatra da su uzrok mnogih hroničnih bolesti.\nSaznaćete i na koji način možete umiriti vaš nervni sistem, podržati zdravlje krvnih sudova, zglobova, i pomoći regulaciju šećera u krvi.\nMožda i najvažnije, potrudićemo se da vam damo realnu sliku o tome kakva je to kurkuma koja zaista pruža ove efekte i kako se koristi kurkuma u prahu, da bi se ti efekti ispoljili.\nKurkuma se vekovima intenzivno koristi u ajurvedi, Siddha medicini i tradicionalnoj kineskoj medicini zbog brojnih svojstava kojima se može pohvaliti:\nDa li sve kurkume daju obećane efekte? Nažalost ne.\nNeke daju više negativnih nego pozitivnih efekata (kao npr. rinfuzna kurkuma koja pritom nije ni organska). Među organskim kurkumama postoje takođe značajne razlike, od kojih u potpunosti zavisi kakve efekte ćete imati od ovog divnog začina. Sve o tome možete pročitati u odeljku ‘Zašto da izaberete Superior kurkumu’. Tu ćete naći i odgovor na pitanje zašto mi smatramo da je celovita organska kurkuma u prahu bolji izbor od suplemenata koji sadrže samo kurkumin.\nUpravo u skladu sa zdravstvenim benefitima koje pruža naša kurkuma, cena je formirana na tržištu i možete biti sigurni da je u odličnom saglasju sa kvalitetom proizvoda, a u nastavku teksta saznaćete i zašto.\nSuperior organska kurkuma sa povišenim nivoom kurkumina\nSADRŽI ČAK 5 DO 6% KURKUMINA – jednog od najznačajnijih bioaktivnih sastojaka kurkume, za razliku od prosečnih organskih kurkuma koje sadrže svega 2-3%. Ovo znači da će imati duplo jače dejstvo na zdravlje.\nPRIPADA ALLEPPEY SORTI KURKUME koja se smatra najboljom sortom zbog uticaja na zdravlje, i svoje intenzivne boje i ukusa.\nDirektno sa plantaža sa juga Indije, iz oblasti koja garantovano daje autentičnu kurkumu (Curcuma Longa). Plantaže se nalaze u podnožju planinskog venca koji je pod zaštitom UNESCO-a, karakterističan po svom bogatom zemljištu i povoljnim klimatskim uslovima.\nSveže mlevena i autentična – za svaku seriju naša kurkuma se melje sveža, sa sopstvenih plantaža našeg dobavljača, koju nakon transporta odmah pakujemo u najstrožim uslovima, da bi se očuvao kvalitet, dejstvo i čistoća proizvoda.\nKako se koristi kurkuma u prahu?\nKome je namenjena Superior organska kurkuma?\nUkoliko ste potpuno zdravi i želite samo da osnažite organizam, da održavate imunitet jakim, i smanjite hroničan nivo inflamacije u organizmu, onda je možete uključiti u redovan deo svoje ishrane 7 do 10 dana svakog meseca. Naravno, kada god se osetite malaksalo ili se razbolite, kad god vam je koža iz nekog razloga iziritirana ili osećate umor ili upalu u mišićima zbog jače fizičke aktivnosti, uzmite tih dana po dve doze.\nKurkuma u prahu od celog korena, organska i testirana, kakva je naša, predstavlja odličan dodatak ishrani za decu. Trudnice i dojilje ovakvu kurkumu mogu uzimati u duplo manjoj dozi od preporučene. U literaturi postoje upozorenja da veće količine kurkumina iz kurkume tokom trudnoće možda treba izbegavati dok se ne sprovede još istraživanja.\nZa bilo koje zdravstveno stanje (dijabetes, srčani problemi, i slično), ukoliko mislite da vam kurkuma može pomoći, a već ste na nekoj terapiji, prvo se konsultujte sa lekarom. Kurkuma od celog korena je uvek prirodnije i bezbednije rešenje od suplemenata koji sadrže samo veliku količinu kurkumina.\nMoćni benefiti pažljivo odabrane kurkume – iz akreditovanih naučnih radova\nKurkuma je indijski začin jarke narandžaste boje, poznata kao indijski šafran i kao glavni sastojak karija (kome daje njegovu karakterističnu boju i ukus). Predstavlja osušen i samleven koren biljke Curcuma Longa.\nKurkuma za zdravlje u Indiji, a i u Kini, koristi se kao medicinska biljka hiljadama godina, za inflamaciju, povrede kože i tumore. Sadrži mnoge bioaktivne supstance, a najkarakterističnija je kurkumin, koji se bori protiv inflamacije u organizmu na molekularnom nivou. Zapravo, istraživanja pokazuju da ovaj sastojak može biti moćan u smanjivanju inflamacija u organizmu jednako kao neki dobro poznati lekovi, samo bez neželjenih efekata.\nPored ovoga, kurkuma je jedan od najmoćnijih prirodnih antioksidanasa na planeti, ima pozitivan uticaj na kardiovaskularni sistem, šećer i holesterol u krvi, može pomoći sa depresijom i sistematski jača imuni sistem, zbog čega se i proizvodi kao superhrana.\nMeđutim, da bi dala sve ove efekte, kurkuma mora da bude vrhunskog kvaliteta, određene sorte i sadržaja kurkumina. Takođe, postoji i način kako konzumirati kurkumu, da bi se njen glavni sastojak bolje iskoristio u organizmu – najbolje je konzumirati je sa malo bibera u prahu, a dobro je i da se uzima uz obrok koji sadrži masti (može uz kokosovo ili maslinovo ulje). Kada se kupuje kurkuma, cena koju plaćate direktno je povezana sa benefitima kurkume za zdravlje.\nRegulacija hroničnih i akutnih inflamatornih procesa - da li je efikasna kurkuma protiv upala\nInflamacija je način na koji se organizam bori protiv raznih patogena i drugih štetnih materija u organizmu, te predstavlja neopodan prirodni mehanizam odbrane našeg tela.\nMeđutim, poslednjih decenija ljudsko društvo živi na način koji uzrokuje konstantan (neprekidan) nivo određenog nivoa inflamacije u telu. Neki od uzročnika ove pojave su stres, fizička neaktivnost, toksini u vodi, hrani i vazduhu.\nNaučnici sada veruju da takav, nizak, ali hroničan nivo inflamacije igra ogromnu ulogu u skoro svakoj hroničnoj bolesti – srčane bolesti, Alchajmer, metabolički sindrom i različita degenerativna stanja. Upravo zato se danas toliko traže proizvodi koji će eksterno pomoći organizmu da se izbori sa problemom inflamacije. Mnogobrojna naučna istraživanja su pokazala da kurkuma protiv upala biti veoma efikasna i rešiti ovaj problem putem više različitih mehanizama delovanja.\nPored pozitivnog efekta na umanjenje hronične inflamacije u telu, ovaj čudotvorni začin pomaže i kod akutne inflamacije. Zbog toga je efektna kod smanjenja bola u mišićima nakon vežbanja, zbog čega je dosta popularna među sportistima koji se prirodno hrane i suplementiraju.\nJedna studija je pokazala da kurkumin efektno smanjuje upalu mišića i ubrzava njihov oporavak nakon različitih vežbi snage. Dodatno, bilo je nekoliko studija koje su pokazale da ovaj začin kod žena može olakšati bolove vezane za menstrualni ciklus. Pozitivan uticaj na inflamatorne procese u telu koji kurkumin ispoljava verovatno je odgovoran i za rezultate par studija koje su pokazale njegovo blagotvorno dejtvo na migrene. Takođe je primećeno da kurkumin štiti jetru, pankreas, nervni sistem, kao i strukturu testisa i nivoa testosterona od toksičnih efekata konzumiranja alkohola.\nKurkuma prah – moćan antioksidans\nKurkuma je poznata kao jedan od najmoćnijih antioksidanasa na svetu. Antioksidansi štite naš organizam od slobodnih radikala (oksidanata) koji su normalni nusprodukti organizma, ali kad ih je previše u telu (usled zagađenosti hrane, vode i vazduha), odgovorni su i za različite poremećajne procese i bolesti. Ona vrlo efikasno neutrališe slobodne radikale u telu. Dodatno, njen glavni sastojak pospešuje aktivnost antioksidativnih enzima našeg tela, tako da dvostruko deluje na borbu protiv slobodnih radikala. Pored ovoga, ukoliko se ne hranite isključivo organskom ili neprskanom hranom, kurkuma može biti odlična pomoć vašem organizmu da se delom izbori sa ostacima pesticida i teških metala iz hrane. Nekoliko studija je pokazalo da uz kurkumu možete smanjiti i negativan uticaj oksidisanih biljih ulja (koji se nalaze u procesiranoj hrani i u hrani restorana). Ajurvedski tekstovi koji datiraju iz 250. godine pre nove ere, preporučuju mast koja sadrži ovaj čudutvorni začin za ublažavanje efekata toksina iz hrane. Zbog ovako moćnog efekta na neutralisanje slobodnih radikala, kurkumu povezuju sa promovisanjem dugovečnosti, i urađeno je par studija na ovu temu.\nKurkumin kao terapijsko sredstvo za dijabetes\nKurkumin je privukao naučnu pažnju kao potencijalno terapijsko sredstvo za dijabetes i za poboljšanje dugoročnih komplikacija koje nastaju kao posledica dijabetesa. Pre svega zato što je u animalnim modelima pokazano efikasno smanjenje nivoa glukoze u krvi i holesterola u krvi. Skorija istraživanja su potvrdila važnu ulogu „tradicionalnog“ kurkumina u prevenciji i lečenju dijabetesa i poremećaja vezanih za dijabetes.\nOvaj sastojak može povoljno uticati na insulinsku rezistenciju, hiperglikemiju i hiperlipidemiju jer je u stanju da ublaži inflamatorne reakcije koje nastaju tokom dijabetesa i metaboličkog sindroma. Uzimanje kurkumina tokom devet meseci u predijabetičkoj populaciji pokazalo je potencijal da se očuva funkcija pankreasa i poboljša insulinska osetljivost i adiponektin (protein koji učestvuje u regulaciji nivoa glukoze) u odnosu na kontrolnu grupu. U ovoj studiji kurkumin je bio u stanju da spreči bilo kakvu pojavu dijabetesa tokom vremenskog perioda studije (dok je 16.4% učesnika kontrolne grupe dobilo dijabetes).\nKurkuma za zglobove i očuvanje zdravlja kostiju\nJedan vid inflamacija u organizmu koju kurkumin iz kurkume uspešno može da smanji je povezan sa zglobovima i kostima. Recimo, u studiji na 45 ljudi sa reumatoidnim artritisom, 500 mg ovog sastojka dnevno bilo je po nekim parametrima čak efikasnije od protivupalnog diklofenaka, te je zaključeno da kurkuma za zglobove može biti izuzetno korisna.\nMnoge druge studije su pokazale pozitivan efekat kurkumina na različite simptome artritisa i jedna od do sada odobrenih zdravstvenih izjava za deklaraciju proizvoda sa dovoljnim nivoom kurkumina, kao što je Superior kurkuma u prahu, jeste da pomaže očuvanju zdravlja kostiju i zglobova. Kako deklarisane izjave na proizvodima prolaze najstrože kriterijume za prihvatanje, slobodno možemo reći da je naša kurkuma za zglobove i kosti vrlo delotvorna.\nObećavajući agens u lečenju kancera\nKurkumin je identifikovan kao obećavajući agens u lečenju kancera i otkriveno je da suzbija rast, razvoj i širenje kancera na molekularnom nivou.\nAntikancerogeni efekti ovog sastojka su dobro dokumentovani i pripisuju se povećanju aktivacije makrofaga i NK ćelija. On može pojačati citotoksičnost NK ćelija i time igra značajnu modulacijsku ulogu u remisiji i progresiji tumora. Studije su pokazale da može doprineti smrti ćelija kancera i smanjiti angiogenezu (rast novih krvnih sudova u tumorima) i metastazu (širenje karcinoma). Još uvek treba temeljno da se ispita da li kurkumin u visokim dozama, po mogućnosti sa pojačivačem apsorpcije poput bibera, može pomoći u lečenju raka kod ljudi.\nKurkuma za imunitet – benefiti za imuni sistem\nDosta studija je pokazalo da ovaj začin i njegov glavni sastojak mogu biti obećavajući imunostimulant. Efekat se ispoljava kroz različita dejstva u organizmu na molekularnom nivou. Jedna od najčešćih preporuka za prirodni lek protiv gripova, virusa i prehlada je upravo unos kurkume, što i ima smisla, uzevši u obzir njena antibakterijska, antiinflamatorna, antivirusna i antifugalna svojstva.\nOvaj efekat se postiže uzimanjem celovite kurkume u prahu, jer se njena antivirusna svojstva pripisuju i drugim komponentama koje sadrži, ne samo kurkuminu. Eterična ulja kurkume su efikasna protiv poremećaja disajnih puteva. Isparljivo ulje je aktivno u uklanjanju šlajma, ublažavanju kašlja i kontroli astme. Što se tiče kliničkih studija, davanje kurkumina pokazalo je potencijalno pozitivne efekte u lečenju hroničnih i autoimunih bolesti, izazvanih poremećenim odgovorom imunog sistema u organizmu, kao i ublažavanju njihovih posledica.\nPozitivan uticaj na kožu i zarastanje rana\nKurkuma je možda i prva biljka poznata kao korišćena u kozmetičke svrhe, jer su je od davnina žene nanosile na kožu. Veruje se da smanjuje rast dlačica na licu, da smanjunje akne i poboljšava ten. Mnoge žene u Tamil Nadu (oblast juga Indije) i dalje svakodnevno nanose kurkumu na lice pre kupki.\nDanas se često koristi u vidu maski za lice koje poboljšavaju teksturu kože, pomažu kod upalnih stanja kože, poput akni, suve kože, psorijaze i ekcema, pomažu u smanjenju pigmentacije i ujednačavaju ton kože.\nU jednoj studiji, ljudima sa psorijazom na temenu glave je davana kurkuma 9 nedelja i rezultati su pokazali da je u poređenju sa placebom, značajno smanjila eritem, iritaciju, crvenilo i ljuštenje. Ona se primenjuje i spoljno, nanošenjem na sveže rane i modrice i kao i za ubode insekata. Pasta od kurkume se tradicionalno koristi za ublažavanje krasti nekih vrsta boginja.\nKurkuminoidi imaju potencijal u kozmetici kao antioksidans, antiinflamatorna i sredstva za posvetljivanje kože. Pokazano je da kurkumin gel poboljšava izgled fotooštećene kože kod stanja kao što su pigmentne promene, solarne elastoze, solarni lentigini i slično, kada se nanose produžen period (šest meseci). Takođe nanošenje kurkume može promovisati zarastanje i sprečiti ožiljke kod akutnih povreda, poput opekotina. Zbog svega navedenog, može se reći da je kurkuma za kožu izuzetno korisna i blagotvorna.\nPozitivan uticaj na anksioznost i raspoloženje\nU više studija je pokazano da redovan unos kurkume podržava celokupno emocionalno zdravlje kod ljudi. Dodatno, anegdotalni dokazi podržavaju ovu činjenicu, jer mnogi ljudi prijavljuju da kada predveče popiju napitak pripremljen sa toplim biljnim mlekom, sa malo crnog bibera, kokosovog ulja ili kako butera i malo jačom dozom kurkume (baš puna kafena kašičica) imaju efekat umirivanja anksioznosti, opuštanja napetih mišića i popravljanja raspoloženja.\nU nekoliko istraživanja je pokazano da antiinflamatorni, HPA-modulirajući i antioksidativni efekat kurkumina može da reguliše neke fiziološke mehanizme uključene u depresiju. Štaviše, rezultati su pokazali da kurkumin pojačava neurogenezu, naročito u frontalnom korteksu i hipokampalnim regijama mozga.\nDokazi kod ljudi trenutno ukazuju na to da se čini da je kurkumin efikasniji od placeba u smanjenju simptoma depresije. Međutim, neophodne su duže studije, sa većim uzorcima i rigoroznijim dizajnom. Dodatno, jedno randomizirano dvostruko slepo placebo kontrolisano ispitivanje, pokazalo je da kurkumin može pomoći u lečenju anksioznosti i depresije kod gojaznih pojedinaca.\nUticaj kurkume na zdravlje srca\nVerovatno nauticajniji efekat kurkumina iz kurkume po pitanju srčanih oboljenja predstavlja poboljšanje funkcije endotela – sloja ćelija koji oblaže unutrašnjost krvnih sudova. Dobro je poznato da je endotelna disfunkcija glavni pokretač srčanih oboljenja koji uključuje nesposobnost endotela da reguliše krvni pritisak, zgrušavanje krvi i razne druge faktore. Nekoliko studija sugeriše da kurkumin dovodi do poboljšanja endotelne funkcije. Jedna studija je pokazala da je efikasan jednako kao i fizička aktivnost, dok je druga studija druga pokazala da deluje podjednako dobro kao i lek Atorvastatin.\nOsim toga, kurkumin smanjuje upale i oksidaciju, koje igraju ulogu i kod srčanih oboljenja. Rađena su i pojedinačna istrživanja sa pozitivnim ishodima vezanim za zaštitu od srčane hipertrofije i tromboze.\nSuperior organska kurkuma u prahu\nOvaj drevni ajurvedski i jedan od najmoćnijih začina na svetu, sa izrazitim antiupalnim i antioksidativnim svojstvima, može biti vaš najefektniji prirodni način da podignete svoj imunitet, detoksikujete organizam i smanjite upalne procese. 100% čista i 100% organska kurkuma Superior je proizvod koji dolazi direktno sa nekoliko malih plantaža sa juga Indije, odakle ovaj začin izvorno potiče i gde se smatra da rastu najkvalitetniji primerci.\nSuperior kurkuma pripada “Alleppey” sorti sa povišenim nivoom kurkumina (od 5-6%), u poređenju sa uobičajenom sortom Madras koja sadrži 1-3%. Ovo čini veliku razliku u njenom dejstvu na organizam. Sadržaj kurkumina u Superior kurkumi je laboratorijski potvrđen. Naša proizvod poseduje aromu identičnu svežem korenu ove biljke, zato što se pretvara u prah samo nekoliko dana nakon vađenja korena iz zemlje.\nOrganska i laboratorijski testirana kurkuma\nKao i kod većine superhrana, velika koncentracija nutritivnih vrednosti podrazumeva i veliku koncentraciju pesticida, ukoliko je hrana konvencionalno gajena. Nauka je odavno pokazala da su pesticidi ekstremno toksični za čoveka, samo je pitanje količine koju organizam može da podnese.\nŠto se tiče kontaminacije mikrobiološkim organizmima, kao i aflatoksinima (koji su kancerogeni), kurkuma koja nije organski gajena, kako analize tržišta pokazuju, najčešće sadrži opasan nivo ovih toksina. Za kurkumu koja se prodaje rinfuzno (nije upakovana u hermetički zatvoreno pakovanje), ovo važi u 100% slučajeva. Nažalost kontaminacija ovom vrstom toksina se dešava i kod organskih praškastih superhrana pravilno upakovanih, a naročito onih poreklom iz zemalja kao što su Indija, Južna Amerika itd.\nZbog toga je jako važan kontrolisan proces proizvodnje, svežina proizvoda, pakovanje i na kraju laboratorijsko ispitivanje. Superior kurkuma je sertifikovano organska, srpskim, indijskim i evropskim sertifikatima.\nDodatno, naš dobavljač stavlja akcenat na čistoću i bezbednost kurkume i svaka serija se posebno ispituje u eksternim laboratorijama, nakon čega se rade i ispitivanja u Srbiji, a svu dokumentaciju možete naći na našem sajtu. Svaka serija se proizvodi od sveže mlevene kurkume, i ne postoji rizik od predugog stajanja praha.\nPoreklo – Autentična Curcuma Longa\nNedavne studije su pokazale da je taksonomija autentične kurkume – Curcuma Longa problematična. Intenzivna studija herbarijskog materijala, poređenje različitih opisa vrste C. Longa u Indiji i drugim delovima Azije, jasno pokazuju da se ime C. Longa nepotvrđeno primenjuje na brojne sorte, koje se lako mogu pomešati sa pravom kurkumom, jer s njom dele velike sličnosti.\nZa sada se samo primerci iz južne Indije mogu sa sigurnošću identifikovati kao C. Longa. Razvoj, interspecifične varijacije, pa čak i identitet drugih vrsta i uzgajivača u drugim delovima sveta još uvek moraju biti utvrđeni i potvrđeni. Pokazalo se da različite vrste koje se trenutno koriste i prodaju u drugim delovima Azije, ustvari pripadaju fizički sličnim sortama, sa preklapajućim lokalnim imenima.\nNaš dobavljač poseduje sopstvene plantaže, u južnoj Indiji, u podnožju planinskog venca koji je pod zaštitom UNESCO-a, karakterističan po svom bogatom zemljištu i povoljnim klimatskim uslovima gde se garantovano gaji autentična Curcuma Longa.\nDirektna trgovina je jedan od ključnih principa naše firme, jer je to jedini način da stvarno garantujete poreklo, kvalitet, sortu i proces obrade proizvoda, kako bi njeni zdravstveni efekti bili garantovani.\nSorta sa povišenim nivoom kurkumina\nPostoje dve dominantne sorte – Madras i Alleppey. Alleppey sorta sadrži značajno veći procenat kurkumina i esencijalnih ulja, koji su ključni za zdravstvene efekte. Naš proizvod pripada ovoj sorti, ima predivnu jarko narandžastu boju (koju mu daje visok sadržaj ovih bioaktivnih komponenti), intenzivniji ukus i miris od prosečne organske kurkume. Podseća na aromu sveže kurkume, sa pomalo zemljanom aromom i iznenađujuće nežnim gorkim notama limuna i mente.\nTekstura je „masnija“ zbog većeg sadržaja sastojka po kom je začin i dobio ime, kao i esencijalnih ulja. Naš organski začin u prahu sadrži laboratorijski potvrđenih 5-6% kurkumina. Analiza tržišta je pokazala da proizvodi sa kurkumom sadrže prosečno svega 1,51 % bioaktovnog kurkumina. Superior kurkuma sadrži 3,5 puta više od toga, što znači da ima 3,5 puta jače dejstvo! Laboratorijski utvrđen sadržaj kurkumina proizvoda možete naći na našem sajtu.\nPrah od celog korena kurkume naspram suplemenata\nKada je nauka otkrila neverovatno moćne efekte koje kurkumin (jedan od važnijih biološki aktivnih komponenti iz kurkume) ima na molekularnom nivou, zaključeno je da ga treba izolovati, kako bi mogli da ga unesemo u daleko većim količinama, da bi maksimalno pojačali te efekte.\nNa ovaj način se postižu efekti koji su na nivou lekova. Zašto? Zato što tako izdvojene i koncentrovane supstance praktično i postaju lek samo iz prirodnog izvora. Kada se izoluje jedinstven molekul iz cele jedne namirnice, koji ima veliku bioaktivnost u našem organizmu, i pri tom mu dodate komponente koje ga čine još mnogo iskoristivijim, vi ste se već suviše odvojili od te prirode od koje ste krenuli. Po našem mišljenju, ovo može da ima svoju svrhu, ali je potrebno da suplementacija bilo kojih izolovanih supstanci bude pod kotrolom lekara.\nKada je u pitanju lekovitost, kurkuma pokazuje pozitivna dejstva na ljudski organizam već hiljadama godina i koristi se u medicinske svrhe, ali u svom celovitom stanju. Zato se u poslednjih nekoliko godina pojavilo i par istraživanja koja pokazuju da produženo uzimanje samog kurkumina u velikim količinama može da ima i neželjenih efekata, jer su te doze i do 100 puta veće nego što bismo uneli sa našom prirodnom kurkumom.\nDodatno, celovita kurkuma sadrži niz drugih biološki aktivnih komponenti (terpinen, askorbinska kiselina, beta-karoten, betasitosterol, campestrol, kamfen,..), koje ispoljavaju svoje benefite na zdravlje, a koji bi izostali u slučaju uzimanja suplementa koji samo sadrži jedan izolovan molekul. Ne smemo da zaboravimo vitamine, minerale, masti, proteine, ugljene hidrate, komponente koje su zajedno sa kurkuminom u jednoj savršenoj harmoniji kakvu samo priroda može da stvori!\nNa nama je da to minimalno obradimo (osušimo, pretvorimo u prah i spakujemo u zaštićenoj ambalaži), kako bismo mogli da je konzumiramo, iako ne živimo u Indiji. I onda nam preostaje da je koristimo onako kako su ljudi to radili sa mudrošću stečenom hiljadama godina, a to je, dakle kao celovitu hranu, sa eventualnim dodatkom druge (takođe celovite) hrane – biberom i mastima.\nKurkuma – cena formirana u skladu sa kvalitetom\nKada je u pitanju Superior kurkuma u prahu, cena i prodaja našeg čudotvornog začina su uslovljeni njenim poreklom i kvalitetom, koji nam dolazi sa plantaža sa juga Indije. Maloprodajna cena Superior kurkume u prahu izuzetno povoljna za 150 g čistog i organskog proizvoda, koji lako možete poručiti na našem sajtu.\nKao što je slučaj kod praktično svih superhrana, samo reći da je nešto organsko ne znači mnogo, jer u kategoriju organskih proizvoda spadaju veoma različite kurkume, što se nažalost ne deklariše na pakovanju.\nUpravo zbog svih procesa koje smo opisali, minimalne i kontrolisane obrade, najbolje sorte i proverenog kvaliteta, naš krajnji proizvod odlikuje najviši kvalitet. Ako je vaš izbor Superior organska kurkuma, cena koju vam nudimo formirana je u skladu sa tim. Dodatno, pakovanje traje i do mesec i po dana, te će vam ova kupovina biti izuzeto isplativa. Kako biste u potpunosti bili upoznati sa našim dobavljačem, predstavljamo vam plantaže na kojima se gaji naša kurkuma.\nIako se na tržištu mogu pronaći i jeftiniji proizvodi od Superior kurkume, možete biti sigurni da kupovinom kod nas, dobijate dodatak ishrani idealnog odnosa cene i kvaliteta, u koji ćete se brzo i uveriti, uz redovnu i pravilnu upotrebu.\nPredstavljamo plantaže na jugu Indije odakle dolazi naš čudotvorni začin\nRešenje i analize sa carine\nAnliza na aflatoksine


Tegeltija o vijesti da nam treba 100 godina da dostignemo EU: "Imamo stabilan rast" – Fokus.ba\nTegeltija o vijesti da nam treba 100 godina da dostignemo EU: “Imamo stabilan rast”\nTegeltija je, na konferenciji za novinare nakon sastanka, rekao da problemi objektivno nisu tako veliki iz perspektive javnosti, ali otežavaju poslovanje, pogotovo, pojedinih privrednih subjekata\nNa današnjem sastanku rukovodstva Privredne komore Republike Srpske sa Zoranom Tegeltijom, predsjedavajućim Savjeta ministara BiH, i Vojinom Mitrovićem, ministrom komunikacija i transporta BiH, razgovarano je o problemima u privredi i pitanjima koje je potrebno riješiti za rasterećenje poslovanja, javlja Anadolu Agency (AA).\nTegeltija je, na konferenciji za novinare nakon sastanka, rekao da problemi objektivno nisu tako veliki iz perspektive javnosti, ali otežavaju poslovanje, pogotovo, pojedinih privrednih subjekata.\nPrema njegovim riječima, dogovoreno je da Savjet ministara BiH formira pet radnih grupa u kojima će biti predstavnici svih asocijacija oko kojih su okupljeni poslodavci, Savjet ministara i resorna ministarstva iz vlada entiteta, vezano za pitanja koja su prepoznata kao najosjetljivija.\n“Po nama, najvažnije pitanje u ovom trenutku jeste zaštita domaće privrede i formiraćemo radnu grupu koja će se baviti tim pitanjem, zatim pitanje PDV-a koje je u ovom trenutku poprilično aktuelno, zatim zakona o javnim nabavkama za koji poslodavci kažu da im značajno otežava poslovanje”, kazao je Tegeltija.\nPrema njegovim riječima, jedna radna grupa baviće se setom pitanja vezanih za saobraćaj, jer se pokazalo da u toj oblasti postoji dosta nejasnoća i nerazumjevanja.\n“Posljednja je grupa koja će se baviti pitanjem rasterećenja rada, s osnovnim ciljem da se smanji zbirna stopa poreza i doprinosa, na način da se sve to smanjenje stope prelije u plate zaposlenih, jer smatramo da bi to bilo vrlo važno”, kazao je on.\nTegeltija smatra da je moguće oko svih ovih pitanja postići veliki stepen saglasnosti, a nako toga poćinje zakonodavna procedura da se to pretvori u zakonska rješenja.\nBorko Đurić, predsjednik Privredne komore RS, rekao je nakon sastanka da su se dogovorili da periodično održavaju ovakve sastanke sumiraju rezultate i definišu nove zadatke u cilju poboljšanja ukupnog privrednog ambijenta.\n“Tu je niz propisa koji regulišu materiju na nivou BiH od zakona o indirektnim porezima, preko carinskih politika, zakona koji tretiraju oblast transporta i komunikacija i sve su to pitanja koja će kroz vrijeme tražiti konkretne odgovore da bismo rješili nagomilane probleme, a istovremeno i smanjivali ona opterećenja koja su dugo vremena prisutna kako kroz zakon o taksama, tako i kroz određene namete koji su proistekli iz podzakonskih akata”, kazao je Đurić.\nMitrović je rekao da nisu svi problemi vezani za zakonska pitanja, nego da se kroz pravlnike mogu olakšati poslovanje privrednim subjektima, smanjiti troškove i ono što je cilj da se olakša romet roba i putnika, kako u entiteskom, međuentitetskom i međunarodnom saobraćaju.\nOdgovarajući na pitanja novinara o procjenama Svjetske banke da je BiH potrebno 100 godina da stigne Evropsku uniju po trenutnom ekonomskom rastu Đurić je rekao da je to poražavajće i traži da se na sva zvona alarmira problem s kojim se suočavamo.\n“Ukoliko ne nađemo način da riješimo pitanje značajnijeg privrednog rasta, a to znači eliminisanje svih prepreka koje obezbjeđuju dinamičniji rast od podizanja konkurentnosti, do povećanja produktivnosti, da dođemo do nove vrijednosti, višeg stepen finalizacije, uključivanje svih prirodnih resursa koji su nam na raspolaganju, podizanje nivoa efikasnosti rada javne administracije, poboljšanje zdravstvenog sektora. Dakle, niz parametara treba obezbjediti da bi se to riješilo i jedan od naših prijedloga je značajnije ulaganje u tehnološki razvoj”, rekao je Đurić.\nOn je istakao da vjeruje da će se naći način da se u trogodišnjem ciklusu izdvoji po 100 miliona KM kao grant sredstva za tehnološki razvoj uz obezbjeđenje još 700 miliona KM od samih privrednika, odnosno milijarda KM u trogodišnjem periodu će obezbjediti značajni tehnološki razvoj i iskorak u pogledu kvalitativnih parametara.\nTegeltija je rekao da je pitanje za BiH koji je minimum standarda koji mogu obezbjediti za zadovoljstvo građana i s kim se mjere u EU.\n“Postoji velik stepen saglasnosti domaće stručne i poslovne javnosti i međunarodnih finansijskih institucija koji su najveći problemi u privredi BiH i postoje prilično usaglašena rješenja. Za BiH je najvažnije da ima stabilan privredni rast već 10 godina, a sa druge strane je nedovoljan”, rekao je Tegletija.\nPrema njegovim riječima, postojale su realne projekcije da će 2020. godinu završiti s više od pet odsto, ali danas se vraćaju na stope od tri odsto što nije dovoljno da bi se jasno vidjeli pozitivni efekti na standard i život građana.\n“Najvažnije je zadržati pozitivnu stopu, obezbjediti stabilnost i postepeno mijenjati strukturu tog privrednog rasta”, kazao je Tegeltija i dodao da značajniji doprinos privrednom rastu moraju dati javna preduzeća s boljim upravljanjem i korištenjem resursa.


Na današnji dan - 27. septembar | Edukacija\nNa današnji dan – 2. decembar 01/12\n1540. godine – Papa Pavle III odobrio je bulom “Regimini militantis echlesiae” osnivanje jezuitskog katoličkog reda koji je kao Društvo isusovaca 1534. godine u Parizu osnovao Ignacio Lojola.\n1601. godine – Rođen je francuski kralj Luj XIII, jedan od najmoćnijih evropskih monarha. Tokom vladavine (1610-43) zaveo je apsolutizam uz pomoć kardinala Rišeljea, ugušio ustanak hugenota (protestanata) i nastavio kolonijalno širenje Francuske. U vreme njegove vladavine 1635. osnovana je Francuska akademija.\n1825. godine – Prvom u svetu javnom železničkom prugom Darlington-Stokton u severoistočnoj Engleskoj, krenuo je voz s prvom parnom lokomotivom, kojom je upravljao njen konstruktor Džorž Stivenson.\n1862. godine – Rođen je južnoafrički general i državnik Luis Bota, jedan od vođa Bura u ratu sa Englezima (1899-1902) i prvi premijer Južnoafričke Unije (1910-19). Bio je premijer Transvala od 1907. do 1910. godine, kad su se burske republike Transval, Natal, Oranž i Kejplend udružile u Uniju.\n1891. godine – Umro je ruski pisac Ivan Aleksandrovič Gončarov, autor romana “Oblomov”, u kojem je stvoren jedan od najznačajnijih tipova u svetskoj književnosti, kao i pojam “oblomovština”, sinonim za parazitizam i apatiju. Najpoznatija dela: “Obična priča”, “Ponor”, “Uspomene o Bjelinskom”.\n1901. godine – Rođen je crnogorski revolucionar Ivan Milutinović, jedan od glavnih organizatora ustanka protiv okupatora u Drugom svetskom ratu, član Vrhovnog štaba Narodonoslobodilačke vojske i narodni heroj. Poginuo je pod nerasvetljenim okolnostima u oktobru 1944. godine kada se preko Dunava prebacivao u tek oslobođeni Beograd.\n1902. godine – Rođen je srpski pisac i pozorišni kritičar Milan Dedinac, sledbenik francuske avangarde lirike, pripadnik grupe beogradskih modernista, prvi glavni urednik posleratne “Politike”, dramaturg i upravnik Jugoslovenskog dramskog pozorišta. Najpoznatija dela: “Od nemila do nedraga”, “Malo vode na dlanu”, “Pozorišne kritike”.\n1917. godine – Umro je francuski slikar, grafičar i vajar Edgar Dega koji se smatra jednim od najboljih crtača u likovnoj umetnosti. Virtuoznost crtanja najbolje je iskazao slikajući ljudsko telo u pokretu. Najznačajnija dela: “Balerina, “Kupačica”, Pralja”.\n1922. godine – Grčki kralj Konstantin I abdicirao je zbog vojnog poraza u ratu sa Turskom, dve godine nakon što se vratio na presto. Kralj je postao 1913. godine, a prvi put je abdicirao 1917. kada je njegova odluka o neutralnosti Grčke u Prvom svetskom ratu izazvala nezadovoljstvo u zemlji i među zapadnim saveznicima.\n1939. godine – Nakon trodnevnog danonoćnog bombardovanja Nemci su u Drugom svetskom ratu savladali 19-dnevni otpor Varšavljana i zauzeli grad.\n1940. godine – Nemačka, Italija i Japan potpisali su u Berlinu desetogodišnji vojni i ekonomski pakt poznat pod nazivom Osovina Berlin-Rim-Tokio.\n1947. godine – U Varšavi je osnovan Informacioni biro komunističkih i radničkih partija (Informbiro). Savetodavno i koordinaciono telo devet evropskih komunističkih i radničkih partija osnovano je na inicijativu SSSR-a, a sedište mu je do proleća 1948. godine bilo u Beogradu, potom u Bukureštu.\n1962. godine – U Jemenu je u vojnom udaru pukovnik Abdula al Salal oborio monarhiju i proglasio Jemensku Arapsku Republiku. Sa prestola je zbačen poslednji jemenski imam Mohamed Badr, nedelju dana nakon što je nasledio umrlog oca imama Ahmada.\n1964. godine – Vorenova komisija je posle desetomesečne istrage saopštila da je Li Harvi Osvald bio jedini atentator na predsednika SAD Džona Kenedija, 22. novembra 1963. godine u Dalasu. Kasnija istraživanja su pokazala da Osvald koji je ubijen dva dana posle atentata, sigurno nije bio jedini atentator, a možda nije ni učestvovao u atentatu.\n1968. godine – Portugalski diktator Antonio de Oliveira Salazar, koji je 1932. godine zaveo autoritarni režim u Portugalu, povukao se sa mesta premijera nakon moždanog udara.\n1970. godine – Na inicijativu predsednika Egipta Gamala Abdela Nasera, kralj Jordana Husein i vođa Palestinskog oslobodilačkog pokreta Jaser Arafat potpisali su u Kairu sporazum o okončanju građanskog rata u Jordanu.\n1990. godine – Iran i Velika Britanija su obnovili diplomatske odnose koje je Teheran prekinuo u martu 1989. godine zbog knjige “Satanski stihovi” britanskog pisca indijskog porekla Salmana Ruždija, ali su oni podignuti na ambasadorski nivo tek 1998. godine, kad su iranske vlasti odustale od “fatve”, smrtne kazne kojom je zaprećeno Ruždiju.\n1996. godine – Snage fundamentalističkog islamskog pokreta Talibana zauzele su glavni grad Avganistana Kabul i obesile bivšeg šefa države Nadžibulaha.\n1998. godine – Obećavši da će rešiti problem masovne nezaposlenosti, lider nemačkih socijaldemokrata Gerhard Šreder pobedio je Helmuta Kola na izborima i postao novi kancelar Nemačke.\n2000. godine – Više desetina hiljada ljudi u centru Beograda i oko pola miliona širom Srbije burno su pozdravili proglašenje izborne pobede Demokratske opozicije Srbije (DOS) na izborima 24. septembra, kao i odluku lidera opozicije Vojislava Koštunice da ne prihvati drugi krug predsedničkih izbora koji su najavili sledbenici Slobodana Miloševića.\n2000. godine – U eksploziji gasa u rudniku uglja u južnoj kineskoj provinciji Guidžu poginulo je 118 rudara.\n2001. godine – Napadač u policijskoj uniformi upao je na sednicu lokalne skupštine švajcarskog kantona Zug i ubio 13, ranio 15 ljudi, a potom je izvršio samoubistvo.\n2002. godine – Istočni Timor je postao 191. članica Ujedinjenih nacija.\n2003. godine – Umro je Donald O’Konor, najpoznatiji po solo plesu u mjuziklu “Pevajući na kiši”.\n2006. godine – Haški tribunal osudio je bivšeg predsednika Skupštine Republike Srpske Momčila Krajišnika na 27 godina zatvora zbog zločina protiv čovečnosti. On je oslobođen optužbi za genocid i saučesništvo u genocidu.\n2008. godine – Umro je američki glumac i oskarovac Pol Njumen. Deset puta je nominovan za Oskara za uloge u filmovima, među kojima su najpoznatiji: “Mačka na usijanom limenom krovu”, “Hazarder”, “Bez zlobe”, “Put bez povratka”, a tu nagradu dobio je samo jednom, 1987. za ulogu u filmu “Boja novca”.\n2009. godine – Umro je kolumnista Njujork tajms-a i dobitnik Pulicerove nagrade Vilijam Sefajr stručnjak za jezik i bivši pisac govora u Beloj kući.\n2011. godine – Umro je australijski naučnik i ginekolog Karl Vud zaslužan za prvo vantelesno začeće.\nTAGS: dogodilo se na današnji dan 27. septembrana današnji danvremeplov


E3 2018: Dark Souls developer najavio Sekiro - Shadows Die Twice\nPosted nedelja 10 06 2018 22:46:33\nStiže nam još jedna igra iz FromSoftware.\nDeveloper poznat po Dark Souls serijalu najavio je u okviru Microsoftove E3 konferencije igru Sekiro - Shadows Die Twice. Igru će izdavati Activision a očekuje se tokom 2019. godine. Pored najave dobili smo i prvi trailer za igru sa dosta gameplaya:\nIgra nas vodi u Japan u alternativni 15. vek u lov na demone koji opsedaju zemlju. Inspirisana Tenchu serijalom, ali i drugim FromSoftware igrama sa nindžama (hm... Nioh?), Sekiro će imati dosta elemenata njihovih novih igara, tako da očekuje brutalno iskustvo.\nSekiro - Shadows Die Twice izlazi 2019. godine za PC, PlayStation 4 i Xbox One.


Otvoreno pismo: Zajednički odgovor na prijetnje Beograda po sigurnost Zapadnog Balkana – Institute For Research of Genocide Canada (IGC)\nOtvoreno pismo: Zajednički odgovor na prijetnje Beograda po sigurnost Zapadnog Balkana\nPoštovanim članovima Odbora Predstavničkog doma Sjedinjenih Država za vanjske poslove i Odboru Senata Sjedinjenih Država za vanjske odnose, Časni Antony Blinken-u, državni sekretar, Jake-u Sullivan-u, pomoćnik predsjednika za pitanja nacionalne sigurnosti:\nOva uznemirujuća eskalacija uslijedila je nakon velike sigurnosne krize u Crnoj Gori, potaknute ustoličenjem novog srpskog pravoslavnog patrijarha u toj zemlji, što je na najzapaljiviji mogući način sprovela vlada u Podgorici, čije su bliske veze sa Beogradom dobro poznate. U isto vrijeme, Vučićev najbliži regionalni saradnik, član Predsjedništva Bosne i Hercegovine iz reda srpskog naroda Milorad Dodik, nastavio je višemjesečnu kampanju bojkota i opstrukcije državnih institucija nakon što je visoki predstavnik međunarodne zajednice u BiH nametnuo zakon o poricanju genocida, kao odgovor na više od deceniju dugog eksplicitnog i vulgarnog negiranja genocida u Srebrenici i BiH od strane Dodika i njegovih saradnika. Dodik je također u više navrata otvoreno prijetio da će pokrenuti otcjepljenje entiteta Republika Srpska (RS) u Bosni i Hercegovini, prijeteći i reformom takozvane “Vojske Republike Srpske”, čije je rukovodstvo organiziralo genocid u Srebrenici, radi postizanja ovog cilja.\nTakođer napominjemo da su se sve dosadašnje ekspanzionističke aktivnosti Srbije dešavale uz izričitu podršku Ruske Federacije i da je u tom cilju Moskva aktivno rasporedila obavještajnu i para-kriminalnu infrastrukturu u cijeloj regiji, kako bi dodatno podigla tenzije i ohrabrila režim u Beogradu. Pokušaj državnog udara koji je podržala Srbija i Rusija 2016. godine imao je za cilj atentat na ključno rukovodstvo zemlje uoči prijema Crne Gore u NATO. Moskva je isto tako izričito podržala secesionističke pretenzije Milorada Dodika i time direktno narušila teritorijalni integritet i suverenitet Bosne i Hercegovine. U stvari, koncept “srpskog sveta” je isto toliko kopija velikosrpskog motiva, koliko je „ruski svijet“ vanjska politika Vladimira Putina u regionu bivšeg Sovjetskog Saveza.\nTakođer pozivamo američke lidere da proširenje NATO-a na regiju postave kao prioritet, posebno što se tiče Bosne i Hercegovine i Kosova. Uključivanje ova dva politička društva u atlantski savez definitivno bi spriječilo prijetnju srpske (ili ruske) agresije i konačno omogućilo da društveno-ekonomski prioriteti dođu u prvi plan. Ovo je od vitalne važnosti jer se značaj NATO-a u regionu samo povećavao kako su izgledi za proširenje EU oslabili. To će također nužno uključivati Ameriku da podstakne preostale evropske saveznike koji još nisu priznali suverenitet Kosova da to učine odmah. Uvjereni smo da bi dvostranački napori u tom cilju mogli biti uspješni.\nUkratko, uvjereni smo da će se, ako ne dođe do povratka američkog vodstva i primata na Zapadnom Balkanu, vlada Srbije osjećati ohrabrenom da dodatno rasplamsa regionalne tenzije s ciljem da nastali haos iskoristi za postizanje svojih geopolitičkih ciljeva upotrebom sile. To se ne smije dopustiti i može se spriječiti samo većim i aktivnijiim američkim angažmanom u regiji.\nOrginalni tekst pisma sa listom potpisnika se nalazi ovdje.\nIGK: Saopcenje u vezi rada Ambasade BiH u Kanadi\nTRAŽIMO UDALJIVANJE SA POSLA I KRIVIČNU ODGOVORNOST POLICAJACA SA GENOCIDNIM NAMJERAMA\nIGK reakcija na Dodikov i Čovićev pokušaj poništavanje Zakona o zabrani negiranja genocida u Domu naroda Parlamentarne skupštine BiH.


Produženo suđenje Trampu – SveVesti.net\nZa odluku je glasalo svih 50 demokrata i petoro senatora iz Republikanske stranke, preneo je Glas Amerike.\nBio je to iznenađujući obrt, budući da se očekivalo da Senat danas sasluša završne argumente obe strane i da potom tokom večeri glasa o tome da li će osuditi ili osloboditi Trampa.\nOdluka o pozivanju svedoka znači da će se suđenje nastaviti još najmanje tokom sledeće nedelje, a koliko tačno zavisiće od broja pozvanih.\nDemokratski kongresmen Džejmi Raskin rekao je da želi da čuje svedočenje republikanske članice kongresa Džejmi Herere Batler.\nOna je, naime, rekla da joj je vođa republikanske manjine u Predstavničkom domu Kevin Makarti kazao da je Tramp izrazio simpatije i divljenje prema rulji za vreme telefonskog razgovor koji su vodili tokom napada na Kapitol.\nKako je istakla, Makarti je tada zvao Trampa i rekao mu da pozove svoje pristalice da se povuku iz Kongresa, na šta mu je predsednik odgovorio da su njegove pristalice “više uznemirene” zbog izbornog poraza nego republikanski članovi Kongresa.\nZa to vreme, republikanski lider u Senatu Mič Mekonel je stavio do znanja da će glasati za oslobađanje Trampa, što će sigurno uticati na druge republikanske senatore.\nOčekuje se da će svih 50 demokrata u Senatu osuditi bivšeg predsednika, ali i dalje se čini da je oslobađajuća presuda izvesna, jer u ovom trenutku nema 17 republikanaca koji bi im se pridružili, što je neophodno za dvotrećinsku većinu.\nPrevious Snažan zemljotres u oblasti Fukušima, bez oštećenja u nuklearki\nNext Senat oslobodio Trampa krivice


Šutanovac: Oni koji me kritikuju bolje da pomognu\n15. oktobar/listopad, 2016.\nŠutanovac: Neophodan dogovor o predsedničkom kandidatu\nPonudićemo rešenja, a ne samo kritiku – rekao je Dragan Šutanovac odmah po izboru za predsednika Demokratske stranke (DS), koja se od 2012. godine nalazi u opoziciji i još ne uspeva da se konsoliduje.\nU Intervjuu nedelje RSE pitali smo ga i kakva bi rešenja ponudio za neke od ključnih problema sa kojima se suočava vlada Aleksandra Vučića od Trepče, referenduma u Republici Srpskoj, balansiranja između Rusije i Evropske unije.\nRazgovarali smo i o pitanjima vezanim za njegov izbor za predsednika Demokratske stranke.\n"Mislim da je interes građana Srbije i naših članova i naših glasača da nađemo dogovor oko zajedničkog kandidata za predsedničke izbore građanske i proevrooske opozicije", rekao je Šutanovac tvrdeći da ne treba da bude dileme da je spreman po tom pitanju da uradi isto što i Zoran Đinđić 2000. godine kada je za protivkandidata socijalisti Slobodanu Miloševiću na izborima za predsednika SR Jugoslavije podržao Vojislava Koštunicu, lidera Demokratske stranke Srbije.\nNa prigovore dela javnosti zbog njegovog izbora na čelo DS-a kaže da je potpuno relaksiran i da bi voleo da ti ljudi koji komentarišu pokažu volju da pomognu.\n"Za nas nije najvažnija stvar na svetu MMF ili deficit budžeta. Za nas će životni standard i život čoveka biti u fokusu", poručuje Šutanovac.\nRSE: Obećali ste rešenja, umesto samo kritike rada Vlade. Ovih dana premijer kaže da ima puno problema. Jedan od problema je Trepča. Kakvo biste rešenje vi ponudili za Trepču?\nŠutanovac: Pitanje Trepče nije dnevni problem i ne može se gledati u okviru ovoga što je nastalo trenutno. Problem sa Trepčom smo sagledavali još pre 2012. godine, u četiri tačke koje je nudila Demokratska stranka i predsednik Demokratske stranke, jedna od osnovnih tema je bila zaštita imovine Republike Srbije na teritoriji Kosova i Metohije. Na žalost, nova Vlada to nije shvatila kao ozbiljno i došlo se u situaciju da raspravljamo, ne samo o Trepči, već i o Telekomu.\nTa stvar je teško sada rešiva u situaciji u kojoj je potpisano šta je potpisano, i u kojoj smo se obavezali da ćemo Briselskim sporazumom da postavimo i rampu i carinu i da se konačno prema Trepči odredimo na način na koji se određujemo, a to je da održimo Vladu koja donosi odluke koje nisu obavezujuće ni za jednu stranu.\nRSE: Šta je trebalo uraditi?\nŠutanovac: Od samog starta je trebalo insistirati u Briselskom sporazumu da bude vrlo precizno i jasno šta je to što pripada Republici Srbiji...\nRSE: Mislite da Trepča pripada Srbiji?\nŠutanovac: Nebitno je da li ja mislim ili ne mislim. Kada radite ugovor ili sporazum, onda štitite svoje interese i pokušavate da dobijete maksimum. Da li bi to bio maksimum, moguće je da nije, možda je moglo i više da se dobije. To je sada pitanje. U ovom trenutku ne znam, a verujem da ni najveći broj građana Srbije, čak ni političara, ne znaju šta je to što mi tim sporazumom dobijamo sa druge strane.\nRSE: Kako biste vi vodili pregovore sa Prištinom? Imam utisak da se ne slažete sa načinom na koji to Vučić radi.\nŠutanovac: Ova Vlada je trebalo prvo da sedne, da vidi šta je radila bivša Vlada i bivši predsednik, a tu su svakako tema Kosova i Metohije i pregovori koji su vođeni pre i naši stavovi koje smo imali, i zbog čega ti stavovi nisu bili prihvatljivi ili su bili prihvatljivi. Onda je trebalo na tim temeljima da se gradi nastavak, a ne da se sve to skloni i da se onda pokuša nečim novim, a to novo nas je dovelo, evo sada vidimo, u ćorsokak.\nIntervju nedelje: Dragan Šutanovac\nRSE: Sami ste nedavno rekli da je problem DS-a počeo onoga trenutka kada Boris Tadić nije shvatio zahteve nemačke kancelarke Angele Merkel o ukidanju paralelnih institucija na severu Kosova. Aleksandar Vučić je to shvatio, i zahteve Angele Merkel i zahteve Vašingtona i zahteve Brisela.\nŠutanovac: Interpretirali ste to na jedan drugačiji način. Postoje dve stvari. Jedna je unutar stranačka a to je skupština stranke 2010. godine, kada tadašnje rukovodstvo nije shvatilo da su neophodne nužne promene i da jedna okoštala, lobistička grupa ljudi, koja je bila u vrhu stranke, mora da se promeni. A međunarodno gledano, to je upravo taj sastanak kada mislim da smo mogli na jedan mnogo efikasniji način da dođemo do boljeg rezultata, odnosno da objasnimo da paralelne institucije nisu stvari koje nužno moraju da budu negativne.\nU Srbiji postoji nemačka škola, postoji više bolnica koje su turske, norveške... Zbog čega ne bi mogla na Kosovu da postoji srpska škola ili bolnica, ukoliko to postoji u Srbiji? Tada je došlo do apsolutnog nerazumevanja. Onaj deo pararelnih institucija, koje su stranci insistirali da se ugasi, odnosio se na neke parabezbednosne strukture, koje su postojale na severu Kosova i koje su nanosile zlo i albanskom stanovništvu i srpskom i koje, na kraju krajeva, nisu radile u skladu sa zakonima ni naše države ni međunarodnog prava.\nRSE: Premijer Albanije Edi Rama je u četvrtak u Beogradu ponovio da Srbija što pre treba da prizna nezavisnost Kosova. Da li mislite da Srbija treba da prizna Kosovo i da li mislite da će jednom sa tim biti suočena?\nŠutanovac: Srbija će sa tim sigurno biti suočena. Da li je vreme za to došlo, mislim da nije. Politika je veština mogućeg, sada to nije moguće i ubeđen sam da to građani Srbije ne bi ni prihvatili. Na kraju krajeva, trenutno nas niko na to i ne obavezuje i ne tera. Ali ćemo u jednom trenutku doći u situaciju da razmislimo da li je to način da nastavimo putem razvijanja zemlje, ili ćemo povući crtu i reći da je to crvena linija preko koje nećemo preći.\nEdi Rama u Nišu\nRSE: Nedavno ste rekli da Demokratska stranka na Kosovu nije pokazala neophodnu hrabrost. Šta bi po vama danas bila ta hrabrost?\nŠutanovac: Ako izanalizirate kolika sredstva smo investirali na Kosovu i Metohiji i na koji način, pokazuje se da je to potpuno pogrešno potrošen novac. Ja sam čak i u Vladi, u kojoj sam bio ministar odbrane, dolazio u sukobe sa tadašnjim ministrom unutrašnjih poslova Ivicom Dačićem, oko trošenje sredstava poreskih obveznika Srbije, koja su trošena na jedan potpuno nelogičan način, da postoje ljudi koji primaju sredstva a ne žive na Kosovu i Metohiji, ili postoje ljudi koji su zaposleni u kosovskim institucijama a primaju sredstva iz budžeta Republike Srbije.\nSve je to moglo i moralo da se uradi drugačije, da se investicije sprovedu tako da se građanima koji žive na Kosovu i Metohiji obezbedi bolji život i životni standard da mogu da opstanu. Način na koji je to rađeno nije adekvatan i mislim da je to moralo da se radi mnogo, mnogo, mnogo bolje. Ko je za to sve kriv, time se nažalost nisam bavio, ali rezultat je loš.\nRSE: Kada sam videla tu vašu izjavu da Demokratska stranka nije imala neophodnu hrabrost na Kosovu, imala sam utisak da govorite o nečemu drugom.\nŠutanovac: Ne, govorim i o hrabrosti... Imali smo situaciju da na nekim izborima na Kosovu, 2004. ili 2005. godine pozvali smo građane da izađu na izbore, a onda smo kasnije odbili da ih pozovemo da izađu na izbore, a sada smo doživeli da ih Aleksandar Vučić poziva i da čak imamo predstavnike Srba koji legitimno učestvuju u Vladi Kosova...\nRSE: Podržavate li to?\nŠutanovac: Svakako da podržavam. Mislim da je interes srpskog življa, koji živi na Kosovu i Metohiji, da učestvuje u političkom životu Kosova i Metohije i da utiče na rezultate rada i da utiče na to da se obezbedi bolji životni standard i svaki drugi standard, koji je neophodan u onom delu Kosova i Metohije gde žive većinski Srbi. Ukoliko obstruišete i ne učestvujete, onda ste izopšteni i teško možete doći do svojih prava.\nRSE: Kada je reč o regionalnoj politici, da li bi Demokratska stranka, da je bila na vlasti u tom trenutku i da ste vi bili na njenom čelu, podržala referendum u Republici Srpskoj?\nŠutanovac: Ja sam se prema tom referendumu odredio vrlo precizno i jasno, smatram da nije bio celishodan. Međutim, da li bi došlo do tog referenduma u naše vreme? Nije došlo. Zbog čega je došlo u međuvremenu? Postavlja se pitanje da li je Beograd podgrevao ambicije vlasti u Republici Srpskoj da dođe do referenduma? I zbog čega je Beograd u poslednjem trenutku povukao kočnice i zaustavio se na tom putu koji su očigledno zagovarali sve vreme? Mora da se vodi jedna...\nRSE: Ali, mora se priznati da su odnosi Milorada Dodika bili mnogo bliskiji sa Borisom Tadićem, nego što su danas sa Aleksandrom Vučićem ili Tomislavom Nikolićem?\nŠutanovac: Možda, možda gledamo na nekim ličnim osnovama, ali ako pogledamo aktivnosti koje imaju Milorad Dodik i Aleksandar Vučić i ako pogledamo broj zajedničkih sastanaka i snimaka otvaranja, ne znam čega sve, susreta na mostovima i tako dalje, onda se bojim da ste u krivu.\nRSE: Milorad Dodik je 2012. učestvovao u izbornoj kampanji Borisa Tadića...\nŠutanovac: Jeste, održao je govor.\nRSE: Vuk Jeremić (nekadašnji ministar spoljnih poslova Srbije) je učestvovao u izbornoj kampanji u Banjaluci kod Milorada Dodika što govori da, ipak, nije reč samo o ličnim odnosima...\nŠutanovac: Podsećam vas da je do nekog vremena stranka Milorada Dodika bila stranka u PES-u, Partiji evropskih socijalista, znači ta stranka je nama sestrinska stranka, što nije sa Srpskom naprednom strankom svakako.\nRSE: Da li biste vi danas Miloradu Dodiku, da ste na vlasti, rekli da je njegova adresa Sarajevo, a ne Beograd?\nŠutanovac: Vezano za koja pitanja?\nRSE: Vezano za sva pitanja. I međunarodni zvaničnici i zvaničnici u regionu se pozivaju na čuvenu izjavu nekadašnjeg hrvatskog predsednika Stjepana Mesića, koji je bosanskim Hrvatima rekao da im je adresa Sarajevo, a ne Zagreb. Još uvek nismo čuli sličnu izjavu iz Beograda.\nŠutanovac: Tu stvar možemo da podelimo na više segmenata, zavisno od interesa koji se štite. Da kažem da je bosanskim Srbima adresa Sarajevo, a da nije i Beograd, to bilo pogrešno shvaćeno. Imamo specijalne veze sa Republikom Srpskom. Dejtonskom sporazumom je to odobreno i ne vidim zašto bi Banjaluka imala problem da sarađuje sa Beogradom. Naravmo glavni grad BiH je Sarajevo i tu treba da traže svoja prava i svoje zastupnike, koji i zastupaju Republiku Srpsku.\nDejtonskom sporazumom je to odobreno i ne vidim zašto bi Banjaluka imala problem da sarađuje sa Beogradom: Šutanovac (Na slici: Aleksandar Vučić i Milorad Dodik u Beogradu)\nRSE: Upravo se završava još jedna vojna vežba sa Rusijom. Vi ste bili ministar odbrane u Vladi Srbije koju je vodila Demokratska stranka. U kojoj meri bliska vojna saradnja Srbije i Rusije omogućava veći politički upliv Moskve? Koliko to može da oteža evropske integracije Srbije?\nŠutanovac: Princip vežbanja Vojske Srbije je neophodan. I mi smo u naše vreme imali vežbe sa vojskom Ruske Federacije. Ali interoperabilnost i NATO standard teško da možete da uvežbavate sa pripadnicima Ruske Federacije, već naprotiv morate sa onim jedinicama koje su prisutne u operacijama u kojima je prisutna i Srbija, a to su UN i zemlje EU.\nPostoji sada pitanje da li su to vežbe nastale zato što je to interes pripadnika Vojske Srbije ili je to neki politički marketing, koji žele da prikažu ovi koji su danas na vlasti, kako oni imaju izuzetno jake i čvrste odnose sa Rusijom, ali nisam siguran da te vežbe donose kvalitet, koji je neophodan Vojsci Srbije.\nPredsednički kandidat: Spreman sam da uradim ono što je Đinđić 2000. godine\nRSE: Da pređemo na vaš izbor za predsednika Demokratske stranke i na pitanja u vezi sa tim. Kakve su šanse da se građanska i proevropska opozicija dogovori oko zajedničkog kandidata na predstojećim predsedničkim izborima, ako znamo da će partneri u tim razgovorima biti uglavnom ljudi koji su nekada bili u DS-u pa se razišli, da li sada mogu da se dogovore?\nŠutanovac: Mislim da je naša obaveza da pokušamo da nađemo dogovor. DS i ja lično smo potpuno rasterećeni sujete i neke prošlosti. Mislim da je interes građana Srbije i naših članova i naših glasača da nađemo dogovor. Mi smo po tom pitanju potpuno otvoreni...\nRSE: Da li ste spremni da uradite ono što je Zoran Đinđić uradio pred izbore 2000. godine za predsednika SR Jugoslavije?\nŠutanovac: Nemojte imati dilemu da sam ja učenik upravo Zorana Đinđića i da sam spreman da to uradim, ukoliko nađemo adekvatnog kandidata koji na taj način može da pobedi na ovim izborima. To će biti motiv više. Mislim da postoji više kandidata. Videćemo konačno, ali neophodan je dogovor svih strana.\nPostoji još jedna stvar koja je tu jako važna. Mi ne znamo da li će biti izbori za Grad Beograd. Vrlo je moguće da ćemo ovaj režim "napasti" i sa predsedničkih izbora i na gradskim izborima i pokušati da ih oštetimo na način da više ne mogu da vode državu na način na koji to rade.\nNemojte imati dilemu da sam ja učenik upravo Zorana Đinđića i da sam spreman da to uradim: Šutanovac (Na slici: Zoran Đinđić)\nRSE: Kako ćete ubediti razočarane pristalice DS-a da ponovo glasaju za stranku, ako je nekima od njih, vaš izbor dodatno razočaranje? Evo citiraću vam neke od komentara: da je to vrhunac političkog autizma, da je time članstvo DS-a pokazalo da nema nikakvog dodira sa građanstvom Srbije, da DS-u predstoji ozbiljno čistilište.\nŠutanovac: To su tri komentara. Za mene je glasalo preko 7.000 članova stranke. Pretpostavljam da bi njih 7.000 mogli da vam daju bar 7.000 komentara i da onda čitamo 7.000 komentara...\nRSE: Ne govorim o članstvu DS-a, govorim o potencijalnim biračima DS-a.\nŠutanovac: Voleo bih da mi kažete ko su ti birači i gde ste to pročitali? Ako ste to čitali na sajtu nekih novina, mogu da vam kažem da postoje ljudi koji su plaćeni da popunjavaju te sajtove tekstovima koji su protiv DS-a.\nRSE: Mislite da ne postoje intelektualci, javne ličnosti, koji nisu zadovoljni vašim izborom i koji smatraju da vi niste ono što je bilo potrebno DS-u, da ne predstavljate novo lice, u tom smislu što ste bili u vrhu stranke u vreme kada ju je vodio Boris Tadić, kada je ona napravila mnoge pogrešne poteze zbog kojih je Tadić izgubio vlast?\nŠutanovac: Ne mislim da je manje možda više ljudi koji su razočarani mojim izborom u odnosu na izbor recimo Zorana Đinđića, kada je on postao predsednik stranke. To je tradicionalno. Imali smo četiri kandidata za predsednika stranke. Ko god da je pobedio, neko bi bio razočaran, ali me to mnogo ne destimuliše. Izašlo je oko 60 posto članova DS-a, koji su revidirani. Od tih 60 posto svi su glasali za mene i moj tim. Potpuno sam relaksiran od bilo kog komentara, a voleo bih da ti ljudi koji komentarišu pokažu svoju energiju i pokažu volju da pomognu, a ne samo da daju komentare.\nS druge strane, vrlo sam ponosan na period u kojem sam bio član Vlade Mirka Cvetkovića, baš upravo u vreme koje ste pomenuli. Verovatno sam jedan od retkih ili jedini ministar, koji je u svom resoru ispunio dato obećanje iz 2000. godine, kada smo potpisali sporazum koji se zvao "Dajem reč". Potpisao ga je lično Zoran Đinđić u ime DS-a, to je da se Vojska Srbije profesionalizuje. To sam ja uradio. Od 2012. godine, kada je naša stranka osvojila 22,4 odsto nisam bio na funkciji na kojoj su se donosile odluke u našoj stranci.\nKada danas razgovaramo o tome da se DS vrati na stare staze, a koje su to stare staze? Pa, to su upravo stare staze kada smo osvajali 28 ili 38 posto. To je upravo Vlada u kojoj sam ja sedeo. Pre toga Demokratska stranka nikada nije imala taj procenat. Ako danas želimo da akcentujemo negativne stvari iz vremena kada je Boris Tadić bio predsednik, mislim da ima mnogo više pozitivnih stvari na koje članovi DS-a mogu da budu ponosni, nego tih negativnih. Ne vidim ni jednu drugu stranku kojoj se toliko tih negativnih stvari stavlja na teret, koliko našoj stranci, a mi smo uradili najbolje i najteže stvari za ovu državu u tih 12 godina.\nRSE: Ali ste uradili i stvari zbog kojih je Boris Tadić izgubio izbore 2012. godine i zbog kojih DS od tada nije na vlasti i zbog kojih još uvek ne može da se oporavi.\nŠutanovac: I Jens Stoltenberg je izgubio izbore u Norveškoj i bio je najbolji premijer u istoriji Norveške i sa najboljim rezultatima. Desi se u politici da izgubite izbore. Nije to krah, niti kraj sveta. Mi želimo da unesemo novu energiju i da konačno ponudimo rešenja za probleme u kojima se građani nalaze.\nSvestan sam toga da se najveći broj građana Srbije, kada gleda televiziju i čuje da će poskupeti struja, da će se uvesti akciza, podjednako ljuti na Vučića, kao i mi. Onda se okrenu okolo, ne vide rešenje koje neko nudi, onda čuju da Vučić nudi za dve godine da će biti bolje i onda kažu hajde da se strpimo za dve godine. Mi ćemo upravo nuditi rešenja...\nKrajnje vreme da građani pogledaju u svoj frižider\nRSE: Šta ćete vi ponuditi običnim glasačima kao stranka socijaldemokratske orijentacije. Planirate da kroz Skupštinu menjate zakone. Međutim, s obzirom na broj poslanika koje imate, koliko će vam to poći za rukom?\nŠutanovac: Mi ćemo nuditi rešenja u parlamentu, pa bez obzira koliko imamo poslanika i da li će nam poći za rukom. Želim da i vi i vaše kolege znaju da hoćemo da menjamo Zakon o radu i da želimo da se vama vrati vaš minuli rad kada ste promenili firmu jer ste imali dobar minuli rad i upravo dobili bolji posao.\nŽelimo da menjamo poreske zakone. Smatramo da je način na koji se danas u Srbiji oporezuju građani i vlasnici kompanija potpuno nesocijaldemokratski, čak i nekorektan, da postoji progresivno oporezivanje zaposlenih, a ne postoji progresivno oporezivanje dobiti. To je za nas potpuno neprihvatljivo.\nImamo plan da se napravi Fond za razvoj agrara, u kome će poljoprivrednici dobijati beskamatne kredite. Isto tako imamo plan za razvoj građevinske industrije, u kome će oni, koji izgrađuju socijalne stanove, imati mogućnost da dobiju beskamatne kredite, pa će ti socijalni stanovi biti jeftiniji.\nDragan Šutanovac u Intervjuu nedelje RSE\nImamo planove po masi zakona, gde ćemo ih ponuditi konkretno, a onda sam siguran da će vremenom doći podrška građana koji trenutno vape za rešenjima a ne samo za onim "ua Vučiću" jer sam siguran da i oni u svoja četiri zida viču "ua Vučiću", ali čekaju rešenja.\nRSE: Da pomenemo još jednu grešku DS-a, barem ste je vi...\nŠutanovac: Imate li vi išta pozitivno za DS da pomenete?\nRSE: To ste vi ocenili kao grešku – isključenje Vuka Jeremića iz stranke. Da li ćete pozvati Vuka Jeremića da se vrati u DS?\nŠutanovac: Nije tema Vuk Jeremić i isključenje. Ta odluka je bila katastrofalna. Odluka po kojoj se mi odričemo ljudi koji su vodili ministarstva i koji su zaslužni za 22 i nešto posto zato što je nekome palo na pamet da je to malo. Onda je tu bila sablja. I ja sam tu bio podjednako ugrožen ali pošto organizacija, ja sam ponikao u organizaciji na drugačiji način nego Vuk Jeremić, to nije dozvolila,onda mene nisu izbacili.\nNemam razumevanja za situaciju u kojoj se ta odluka donosi na nekom centralnom nivou, a nikome nije palo na pamet da na lokalnim nivoima kaže evo izgubili smo vlast na lokalu, pa hajmo svi odbornici da izađete iz Skupštine, pa da uđu neki novi.\nRSE: Da li ćete pozvati Vuka Jeremića da se vrati u DS?\nŠutanovac: Njemu su vrata otvorena, kao i ostalim ljudima koji su izbačeni. Ukoliko žele da se vrate, ne bih mogao da ih sprečavam, niti bih želeo da ih sprečavam. To je nepravda a samim tim i ja sam odgovoran.\nRSE: Da rezimiramo, zašto bi neko danas glasao za DS?\nŠutanovac: Mislim da je krajnje vreme da građani pogledaju u svoj frižider i da se podsete da li su živeli bolje pre 2012. ili danas? Oni koji su radili u sistemu u kojem sam ja rukovodio, a sa kojim komuniciram svakodnevno, glasaće za DS iz mnogo razloga – smanjene plate, lošiji životni standard, smanjene dnevnice, prekovremeni rad se ne plaća. Konkretne životne stvari. Za druge ljude ćemo ponuditi rešenja.\nPokušaćemo da animiramo i sindikate ali ne tako što ćemo mi ići kod sindikata i reći da imamo rešenje, nego ćemo ga nuditi u parlamentu, a onda očekujemo da se priključi i oni. Kada budemo insistirali na tome da se napravi jedna pravna i fer raspodela dobra koji se ostvaruje u kompanijama i kada to bude jasno i zaposlenima, onda će se i oni sami javiti.\nMislim da u Srbiji ima dovoljno novca i to mogu da dokumentujem matematički, ali nije raspoređen adekvatno. To je neverovatno da neki ljudi danas rade za minimalac u kompanijama koje ostvaruju ogromnu dobit. Mi ćemo ponuditi poreska rešenja po kojima ćemo stimulisati poslodavce da daju veću platu ili destimulisati one koji daju manju platu.\nImaćemo rešenja, ja se barem nadam, za većinu problema u kojima se građani nalaze a tražićemo i za one probleme koje možda danas i ne vidimo. Ako smo mi davali 12.000 dinara po hektaru obradive površine pre četiri godine, ne vidim zašto to ne može i dalje da se daje.\nZa nas nije najvažnija stvar na svetu MMF ili deficit budžeta. Za nas će životni standard i život čoveka biti u fokusu.


Blic Online | Pola veka žive bez struje i vode | Komentari\nPola veka žive bez struje i vode\nPetak, 20. 07. 2012. 02:00\n- Ovo naselje datira još iz 60-ih godina prošlog veka, kada je moja porodica ovde sagradila kuću. Ovde... »\nPetak, 20. 07. 2012. 07:59h\nKakav komentar covek da napise? Da li mogu da se nadju reci, kojim se opisale sve one misli sto naviru i sto se "sudaraju", kad se OVAKO nesto procita ? Preporuka:\n@Andrej : Od para koje su godinama placali za zemljiste da im vlast kupi nove kuce ili stanove na normalnoj lokaciji sa strujom, vodom i centralnim grejanjem. To je najmanje sto mogu da urade za njihm jer kad se sve sabere sto su placali, treba da dobiju dve kuce!


Od 1. jula niže cijene rominga u regionu | Analitika - Informativni Portal\nObjavljeno: 31. 05. 2017 - 13:46\nTagovi: Roming Telenor


Agencija Fič smanjila prognozu rasta BDP-a Turske\nTanjug 5. septembra 2018. 12:35\nANKARA – Agencija za kreditni rejting Fič smanjila je prognozu privrednog rasta Turske navodeći kao glavni razlog pad lire, i upozorila na „značajne i rasprostranjene rizike“.\nList dodaje da su prognozirane stope rasta niže za 0,7 procentnih poena, odnosno za 2,4 odsto, respektivno, u odnosu na Fičovu procenu od 13. jula, kada je agencija smanjila kreditni rejting Turske na „BB“ sa negativnim izgledima.\nFič je naveo da očekuje oporavak rasta 2020. godine na 3,9 posto, „ali će on i dalje biti ispod trenda prosečne stope rasta“.\nTurska ekonomija je prošle godine zabeležila ekspanziju od 7,4 posto.\nRjeting agencija je u saopštenju ocenila da će „oštar pad lire uticati na promenu bilansa turske ekonomije kroz niži rast i smanjenje deficita tekućeg računa“.\nNavodeći da su na nove prognoze privrednog rasta uticale „značajne neizvesnosti“, Fič je kao glavne rizike nabrojao „pogrešne političke korake, povećan finansijski pritisak na privatni sektor, geopolitičke tenzije i potencijalni odliv kapitala“.


Suđenje za ubistvo Olivera Ivanovića: Odbrana traži snimke kamera | Radio Kosovska Mitrovica\nSuđenje za ubistvo Olivera Ivanovića: Odbrana traži snimke kamera\n11. February, 2020 11:09 |\nSudija Veljon Kurtaj na početku je saopštio da je suđenje javno, ali je zabranio medijima da snimaju sam tok osim uvodnih kadrova rekavši da će biti dozvoljeno snimanje samo u trenutku kada se bude čitala optužnica.\nAdvokat jednog od optuženih – Marka Rošića, Mahmut Haljimi rekao je da su mu dostavljeni svi spisi osim jednog video sadržaja – snimka sa bezbednosnih kamera.Haljimi navodi da je ujedno kontaktirao predmetnog tužioca da mu dostavi ovaj snimak, jer je on, kako je izjavio, važan za odbranu.Navodi da jedinica koja se bavi video snimcima „ima problema“, zbog čega mu nije obezbeđen snimak, ne preciziravši koji su problemi u pitanju.\nHaljimi navodi da nedostatak tih video snimaka ne predstavlja prepreku za nastavak rasprave, ali i da zahteva da mu se oni naknadno dostave.Osim Haljimija, zahtev za video snimke, a posebno onih iz Kancelarije GI „SDP, iznela je i advokatica Silvane Arsović, Jovana Filipović.Kako navodi, bez njih nije u mogućnosti da spremi odbranu te je ujedno zahtevala da joj se snimci dostave do kraja nedelje.\nOptužnica je pročitana na albanskom i srpskom jeziku oko 11 sati\nNavodi se da je Arsović bila svesna da su sigurnosne kamere u kancelarijama SDP-a isključene, te da su ove kamere potom, ubrzo nakon ubistva uključene, a da je Arsović radila kao administrator i u ovim prostorijama je bila jedina pristuna kada je izvršeno ubistvo.\nNakon što je pročitana optužnica, optuženi su se oglasili povodom dela koja im se stavljaju na teret. Sudija je zatražio da se kamere isključe.\nOptuženi su se izjasnili da su shvatili za šta su optuženi, a sudija ih je opomenuo da je priznanje izvršenja dela olakšavajuća okolnost dok će u suprutnom sud nastaviti sa izvođenjem dokaza.\nOptuženi Nedeljko Spasojević, Marko Rošić, Silvana Arsović i Dragiša Marković izjasnili su se da nisu krivi za dela koja im se stavljaju na teret. Međutim, Spasojević je priznao krivicu za nedozvoljeno posedovanje oružja, kao i Marković, za isto delo.\nKorenica ujedno navodi da će na drugoj raspravi predstaviti sva sporna pitanja te da je sudija „dužan da iskontroliše optužnicu“.Sudija, međutim, nije bio saglasan sa Korenicom.\nAdvokat Marka Rošića, Mahmut Haljimi, sa druge strane, zatražio je da se njegov branjenik takođe pusti iz pritvora.Haljim je ujedno za svog branjenika ponudio jemstvo od 15.000 evra koje bi platila Rošićeva porodica, kao i garanciju da neće napustiti Kosovo, a kako bi bio pušten iz pritvora ili kako bi mu se odredio kućni pritvor.\nKako navodi, njemu je mera pritvora određena samo na osnovu dva dokaza – „parče papira pronađeno u džepu ubijenog Olivera Ivanovića sa brojem registarskih oznaka koji je u vlasništvu Rošićeve porodice i izjave brata Olivera Ivanovića, Miroslava Ivanovića da ga je Rošić nakon ubistva pratio“.Haljimi je ujedno rekao da Miroslav Ivanović izjavio da rukopis na parčetu papira pronađenom u džepu lidera GI SDP nije njegov.\nAdvokatica Silvane Arsović, Jovana Filipović, kaže da joj je materijal dostavljen na 12.500 stranica, a da se njena klijentkinja spominje na samo tri mesta.Ono što je u optužnici izvedeno kao prvi dokaz, a u vezi sa veštačenjem kamera, Filipović osporava.Za drugi – sms prepisku, kako navodi, ona nema veze sa ovim slučajem. Filipović nije precizirala o kakvoj prepisci je reč.Treći dokument je fotografija za koju se navodi da je Arsović na njoj, ali, Filipović tvrdi da to nije tačno.\nSudija je prekinuo Filipović, rekavši joj da bi ove navode trebalo da iznese na narednoj raspravi, a ne sada.\nKao i ostali branjenici, tako je i Vasić zatražio da im se dostavi CD sa dokaznim materijalom.Ujedno se izjasnio da je protv mere kućnog pritvora za svog branjenika, Dragišu Markovića.\nIzvor: Kossev, Kosovo Online


Penava i dalje tvrdi da je Vukovar "epicentar puzajuće velikosrpske politike" | N1 HR\n29.01.2019. |15:10 >15:14 |\n"Koja je poruka za nas. Odbacujemo optužbe da učimo djecu da rade protiv države", upitao je Kolar gradonačelnika Penavu.\n"Međutim, u kontekstu politike i političkog pitanja jasan je bio moj stav i zahtjev vijećnicima SDSS-a da je minimum onoga što oni u tom smjeru trebaju pokazati je doći na državne blagdane na Memorijalno gorblje i sa svima nama položiti vijence i sudjelovati u Koloni sjećanja, zajedno sa svim građanima ove države. To bi po meni bio pravi i iskreni iskorak u dobrom smjeru i tek onda bi mogli govoriti o uspješnom završetku mirne reintegracije i postali bi puno normalniji grad", naglasio je Penava.\nPenava: Institucije gotovo 30 godina nakon Ovčare okreću glavu 18:15 h\nBolje o velikosrpskoj politici, nego o tome kako ke izigran oko hotela Dunav.\nDaj čovječe makni se više. Pun mi je kufer i tebe i tvoje politike.\nTakoje Posalji specijalce na b.selo zalosno Sta tamo radi


Vesti online / Vesti / Srbija / Lidl otvorio 16 prodavnica u 12 gradova u Srbiji\nPredsednik Srbije Aleksandar Vucic i generalni direktor kompanije Lidl Srbija Tomislav Sapina na otvaranju prodavnice Lidl Srbija u Ulici Vojislava Ilica\nČetvrtak 11.10.2018. 10:50\nLepo je to al ja nemam dinar\nČetvrtak 11.10.2018. 10:52\nJel sva 16 otvorio predsednik?


Autor: Houzen Suzuki\nCena: 500 RSD Ubaci u korpu\nAko se pitamo da li u svakom ljubavnom odnosu treba zajedno da doživimo vrhunac i transcendiramo ili iščeznemo posle njega, videćemo da ima ljudi koji o tome kažu i nešto drugo. Šta je istina? Možda je bolje postaviti sebi pitanje, ne želimo li da doživimo vrhunac sa nekim koga volimo?\nNe želimo li da nas naša ljubavnica drži u svom naručju i da transcendiramo, ili “iščeznemo” bez i jedne misli?\nAko za to nismo zainteresovani, ne vidim nikakav problem. Dakle, nije pitanje o tome šta je ispravno, ili šta je pravi orgazam, nego je pitanje, želimo li da iskusimo ovu vrstu orgazma ili ne.\nOno o čemu sam pisao je za one koji osećaju da nisu sasvim zadovoljni sa svojim sadašnjim seksualnim životom, da bi produbljivali orgazam. Ako ste vi sasvim zadovoljni sa svojim seksualnim životom, nemate potrebu ništa da učite od mene.\nMeđutim, ako ste i najmanje uznemireni zbog seksa, mislim da je prirodno da tražite rešenje za to.\nUsput, testirao sam sve metode sa Istoka i Zapada koje sam mogao da upoznam.\nOko 30 godina sam ponavljao oglede i greške, a onda učeći od svojih učitelja, došao do sadašnje formule.\nPravi razlog za pružanje ovih učenja o seksu, ljudima u svetu, je njihova “pouzdanost”.\nDo sada su mnogi parovi različitog starosnog doba praktikovali moje tehnike i imali izvanredna iskustva. Među njima, skoro sve žene su iskusile “onesvešćujući” orgazam, koji nikada ranije nisu doživele. Prvo što su mi rekle je, da su instrukcije zaista prave i delotvorne.\nDakle, kao i u svakom drugom učenju, treba da vežbate sve aspekte instrukcija iskreno i predano, umesto da radite samo ono što vam izgleda lako, menjajući ovde i tamo uputstva, kako vam se sviđa. Svakako, za to će vam trebati nekoliko meseci. Parovi koji su se sreli sa mnom, čitali su moje tekstove s markerom u ruci, evidentirajući sve korake i ne propuštajući ni jedan.\nPostoje mnoge knjige o seksualnom učenju i na Zapadu i na Istoku. No samo neke od njih pružaju informacije za stvaranje praktičnog “stvarnog rezultata”, a većina njih sadrži pomešane, raznovrsne tehnike, opise rituala, neupotrebljive religiozne dogme ili maštovite analize, bez objašnjenja razloga koji leže iza njih.\nAko smo potpuno nezadovoljni svojim seksualnim životom, onda su te knjige sa svojim učenjima svakako bile beskorisne, ma koliko da smo naučili iz njih. Eksperimentisalo se sa smirenim seksom, meditacionim seksom, terapeutskom masažom i svim drugim. Ma koliko da je to bilo uzvišeno, meditativno i orgazmički, uvek se javljalo razočarenje.\nIskreno razmišljanje, takvo kao što je, “ima nečeg što nije sasvim ispravno”, i želje, “treba da bude više…” je ostajalo.\nNajveći povod za njih je u ljudskom biću, bilo u muškarcu ili ženi, da uvek postoji želja za iskustvom, makar samo jednim, “pomamne strasti”, “ludog seksa”, “smrti svoga ja”, iščezavanja sebe”, “duševne nedoslednosti”.\nSasvim je prirodno i normalno za ljudsko biće da makar jednom u svom životu poželi “nešto izluđujuće”, “nešto preteće poput smrti”, “tako mnogo nečega, da je spremno da umre”.\nZbog ispoljavanja te želje, mnoge žene tokom seksa usklikuju moleći, “razbij me još više”, a sve su to za ljudsko biće, normalne želje.\nMeđutim, veoma je žalosno da gotovo ni jedna metoda sa Istoka i Zapada, koje sam naučio i eksperimentisao sa njima, ne nudi uživanje, “koje je toliko snažno da nagoveštava sopstvenu smrt”, a koje žene žele.\nIpak u njima su postojali potajni nagoveštaji, pa sam ih obuhvatio u našoj metodi.\nMada se razvoj svesti ljudskih bića ne završava sa seksualnim uživanjem, ako ne možete da iskusite čak ni to seksualno uživanje, želja za “pomamnim, onesvešćujućim seksom” ostaje u kutku vašeg duha. Interesovanje i želja će uvek postojati, čak i ako pokušavate da je ne vidite i ne čujete.\nZbog toga, ne samo jednom, već vas najmanje deset puta molimo, da iskusite savršen istovremeni orgazam i osećaj jedinstva koji on nudi, a onda ćete moći da izaberete smer svog ličnog razvoja. Ne treba da radite ove tehnike ako niste zainteresovani. Ukoliko je vaša definicija orgazma različita od naše, možete samo da nastavite sa seksom prema svojoj zamisli orgazma.\nMeđutim, činjenica je da postoji način da kroz seks ostvarite “onesvešćivanje, stanje slično snu”, ili “savršenu sinhronizaciju sa orgazmom partnera” i zbog toga sam uložio 30 godina u eksperimentisanje i vežbe.\nBilo je potrebno još nekoliko sati za eliminaciju “još po nečega” da bi metoda sazrela do sadašnje formule.\nKada smo vodili ljubav, uvek bih na zidu načinio belešku da me podseća na zadatak dana. Bilo ih je oko sedam.\nPosle seanse, diskutovao bih sa svojom partnerkom da li sam ispunio naše dnevne teme i da li su svi elementi prošli dobro ili ne, šta je problem ako ga je uopšte bilo, kakav je stvarni rezultat, usavršavajući metodu svaki put. Takođe, ako bi izgledalo da tehnika sa partnerkom deluje odlično, uvek sam proveravao deluje li ona nezavisno od partnerke ili ne, od seanse, vremena dana, klime, fizičkih okolnosti i tako dalje.\nZa telesne položaje, ima mnogo varijacija iz zapisa brojnih knjiga, koje zbog svoje mnogobrojnosti nije praktično sve pamtiti. Naši izbor varijacija je bio praćen sa raznim uzorcima pokreta.\nA ti položaji su strogo izabrani iz mnogo većeg broja, eliminisanjem drugih.\nMada ne sadrže nikakve akrobatske položaje tela, za većinu ljudi su to, za orgazam, najpovoljniji položaji.\nOrgazam je most između zadovoljstva i smirenosti\nNa kraju bih se pozabavio osnovnim pitanjem, a to pitanje je, šta je orgazam?\nTo pitanje je, da li postoji tako snažno “zadovoljstvo” da možete umreti ili ne. Stroga definicija orgazma u psihičkom aspektu je “zadovoljstvo”, ili “biti ispunjen”. To znači da više ne postoji nedostatak nečega ili frustracija. Kao rezultat, osoba doživljava “savršenu tišinu duha”, da “nema um”, ili da ostvaruje “smirenost”, zato što zadovoljstvo okončava aktivnosti želja.\nIz vaše frustracije aktivnosti su oblikovane vašim željama.\nTako, kada je neko zadovoljen, ostvaruje “nepokretnost” i “tišinu”.\nTragali smo za načinom “istraživanja sebe”, da bi oba partnera stigla do “tišine i zaborava, kao u dubini tamnog bezdana”.\nZbog toga je za mene prava svrha seksa da se bude potpuno zadovoljan deljenjem tišine i zaborava sa partnerom bez učešća uma. Naravno, etimološki govoreći obična definicija orgazma je nešto kao “sjedinjavanje”, “upotpunjavanje”, “izvor”, i nije ograničena samo na seks. Međutim ova vrsta orgazma bi zakoračila u dimenziju ekstaze, ili takve stvari kao prosvetljenje, kenšo i potpuni satori u zen terminologiji. Prema tome, da bih se odvojio od njih, ja orgazmom ovde nazivam “istinsko zadovoljstvo u seksu”. Pošto se u mojim priručnicima većinom iznose objašnjenja prakse za muškarce, skoro više od 90 procenata, žene često pitaju šta one treba da urade da bi produbile orgazam.\nVelika je greška žena što problem svog orgazma, tj. svu odgovornost svaljuju na leđa muškaraca, ili što ležeći potpuno pasivno prepuštaju muškarcima da sve oni urade.\nPre nekoliko godina, žena bi rekla “moj dečko ima problem sa erekcijom. Štaviše, on ejakulira prerano, nakon jednog ili dva minuta penetracije”.\nU tim slučajevima, pošto je ona partner u seksualnom stremljenju, trebalo je kroz knjige da izuči postupak “lečenja” i da uloži napor kako bi s njim rešila problem. Čak i tada su bili dostupni profesionalni ljudi i knjige.\nMeđutim, šta mislite da mu je ona rekla? Rekla je, “Reši negde svoj problem, idi i reši to pitanje. Ako ne možeš to da uradiš, s nama je završeno.”\nKakva strašna priča, zar ne? S druge strane, ona je uvek govorila da je ljubav sve, energično zahtevajući od drugih dobrotu i nežnost. Zaista je bila glupa.\nPartneri treba da budu istinski prijatelji i saradnici, pre nego što budu muškarac i žena. Međutim, ona je svog partnera tretirala kao “beskorisnu osobu” i nikada mu nije stvarno pomogla da se izleči od preuranjene ejakulacije. Da li mislite kako je takva osoba kvalifikovana da govori o “ženskoj nežnosti i ljubavi?” Mada seksualno savetovanje u to vreme nije bilo dostupno, postojale su mnoge tradicionalne metode. One su zapisane u mnogim knjigama.\nNa primer, ona je mogla da masira njegov penis sve do pred ejakulaciju, a onda da ga hladi ledom od vrha do korena. Ta dobra metoda je postojala od davnina.\nTrebala je, koristeći takve metode, da mu pomogne kako bi rešio problem.\nPrema tome, molimo vas nemojte misliti da je ovaj priručnik samo za muškarce, ili žene, nego ga čitajte oboje zajedno. Kada postoji vežba za muškarce, žene uvek trebaju aktivno da učestvuju u tome.\nNa kraju, one su te koje imaju koristi od toga.\nJedna od najvećih uloga za ženu je da o seksu sve kaže svom partneru. Muškarac može samo da nauči kroz ženu, koja je njegova partnerka. Koliko god da je knjiga pročitao, kako god da je dobro izučio ovaj priručnik, sve to nema značenja ako nije naučio i ne deluje na licu mesta.\nČesto ponavljam da se izbor telesnog položaja, uslovi za seks i njegovo sprovođenje, razlikuju od žene do žene, zavisno od toga kakve je telesne građe i fizičke prirode.\nStoga, zahtevajte od svog muškarca, do najsitnijih detalja ono šta želite oko seksualnih uzbuđenja, tako da može da ih nauči. Ako postoji bilo šta, u čemu niste zadovoljni, treba to da mu kažete.\nNaravno, i on treba da kaže svojoj partnerki ako postoji nešto u čemu nije zadovoljan sa seksom, a ona treba pažljivo da ga sluša.\nMeđutim, nije dobro govoriti s nepažnjom, s podsmehom, ili u vidu naredbe, poput one zle žene koju sam spomenuo.\nOboje, u saradnji kao par, treba da kreirate svoj sopstveni seksualni stil.\nS obzirom na ovo, žena pre stupanja u seks treba da razvije psihičku sposobnost prihvatanja i podrške, koji bi dopuštali njenom muškarcu da joj govori o svemu.\nPostoje mnoge egoistične žene, koje zahtevaju podršku, dobrotu i ljubaznost od muškarca (ali ne i od sebe). Takav način ponašanja ne doprinosi “ostvarivanju zajedničkog orgazma”\nOvde ću ukratko sumirati šta žena treba da čini.\nPrvo da čita, bez izuzetka, sve članke, knjige i web prezentacije, zajedno sa muškarcem.\nSa partnerom treba veselo da proba sve erogene zone i seksualna nadraživanja. Dok masturbira svojom rukom preko njegove, treba da mu omogući da dobro nauči način nadraživanja koji će je dovoditi do orgazma. Nepotrebno je reći, da uživa u orgazmu tokom ovog procesa učenja.\nNeka ga pusti da nauči da joj vrši kunilingus, govoreći mu precizno i jasno koju vrstu nadraživanja voli.\nU jašućim položajem (žena na vrhu, sedeći na njemu), ili obrnuto, prvo pokušajte sa orgazmom žene. Čineći tako, treba jasno da mu izložite sledeće tačke:\n*U kojoj vrsti telesnog položaja se osećate dobro.\n*Koji ugao penetracije osećate da je za vas najbolji.\n*Koju dubinu penetracije osećate kao dobru.\n*Sa kojim ritmom kretanja se osećate najbolje.\n*Koju vrstu milovanja i poljubaca volite.\nNeispravno je gurnuti ga da vežba, a da mu ne kažete sve te stvari.\nNajzad, u ležećem položaju licem u lice, ili po vašem izboru, molimo, pustite svog muškarca da vas vodi.\nKada učinite to, nikada se ne pretvarajte da je to dobro, ili da se stidite da kažete istinu, opišite mu tačno najbolji način na koji osećate najviše uzbuđenje.\nKažite mu, “To ne deluje”, ako ne osećate da je dobro, a recite, “Dobro je”, kada je stvarno tako.\nMeđutim, budite svesni da u nekim slučajevima žene ne mogu da postignu orgazam, jer se same ne uzbuđuju dovoljno dobro.\nŠtaviše, u naprednoj praksi, takvoj kao što je “Ezoterični seks”, partnerka ne može da ostane u pasivnoj ulozi, pošto ona zahteva usaglašavanje energetskih talasnih dužina muškarca i žene.\nAko vaš muški partner nema dovoljno bitne istrajnosti da vežba gore opisano, ne puštajte ga da vežba sam. Zbog veće istrajnosti muškarca i žena treba da učestvuje u treningu. Ipak nema mnogo toga, što bi ona u ovom slučaju, mogla da uradi. Samo da ga pusti da vežba prepustivši mu svoje telo.\nNemojte da izgubite nerve sa svojim muškarcem, kada stvari ne idu dobro, kao što sam objasnio, samo posle dve ili tri seanse prakse.\nAko imate energiju i vreme, molimo vas pomozite mu dok vežba, pošto vi imate koristi od njegovog napredovanja na stazi seksualnog sjedinjavanja.\nSeks je konverzacija tela i duha\nUkratko, seks je, konverzacija muškarca i žene svojim telima.\nSeks je “ples seksualne energije”, “komunikacija duša”, i “zdrav razigrani čin” u kome se uzajamno pruža uživanje.\nDeca treba da se rađaju iz te sreće para, a ne iz seksualnog čina “dužnosti”, ili “želje za dominacijom nad drugim”.\nU stvari, u davnim vremenima, izgleda kao da je muževljeva želja da kontroliše svoju ženu, bio jedan od razloga za veliku porodicu. Iako je nedostatak metoda za kontracepciju bio drugi razlog, takođe, postojalo je vreme kada je svrha uzastopnih trudnoća, iz godine u godinu, bila ta da se žena veže za domaćinstvo.\nDakle, u seksualnom činu se sasvim dobro ispoljavaju karakteristike osobe. Ako je neko pažljiv i ljubazan, takav će biti i tokom seksa.\nBesan i silovit muškarac i egoistična žena, na taj način će se ponašati i tokom seksa. Seksualno ponašanje zaista izvanredno pokazuje pravu prirodu osobe. Uzajamna osećanja sa čitavim telom i dušom, dok se zajedno “planinari”, izrazi tela i proističuće aure, ne mogu lagati.\nIzlišno je reći da seks ne pokazuje sve o jednoj osobi. Međutim, u izvesnim aspektima, seks će izneti prirodu osobe na jasno vidljivu površinu.


GDE SU BILI, ŠTA SU RADILI: Aktivnosti predsedničkih kandidata - Kurir\nPredsednički izbori Predsednički izbori GDE SU BILI, ŠTA SU RADILI: Aktivnosti predsedničkih kandidata\n20:30, 20.03.2017. 16\nSaša JankovićVELIKI JAZ IZMEĐU BOGATIH I SIROMAŠNIHPredsednički kandidat Saša Janković izjavio je juče u Somboru da Srbi nisu omražen narod u regionu i svetu, kako pojedini nastoje to da prikažu, „uz potenciranje konflikata koji ne postoje“.- Sve te konflikte zapravo prave oni koji nas drže kao taoce svoje nesposobne politike. Niko nas ne mrzi! Putujem po zemljama u regionu godinama i znam da je tako - rekao je Janković.- Uprkos stalnim obećanjima vlasti, Srbija i dalje ostaje zemlja u kojoj lekari biraju između besparice, mita i odlaska iz zemlje - kazao je on, ukazujući da je, prema podacima Evrostata, Srbija zemlja s najvećim jazom između bogatih i siromašnih u Evropi.Aleksandar PopovićSTOP IZGRADNJI AUTO-PUTA DO DRAČAPredsednički kandidat DSS Aleksandar Popović izjavio je da je izgradnja auto-puta do albanske luke Drač ekonomski i politički pogubna i da nije potrebna Srbiji, već velikoj Albaniji.- DSS zahteva od Vlade hitan prekid svih aktivnosti na realizaciji ovog projekta - kaže Popović.Lj. Preletačević BeliPREDSTAVIO PREDIZBORNI SPOTPredsednički kandidat Luka Maksimović, alijas Ljubiša Preletačević Beli, snimio je novi spot za predsedničku kampanju u kom otkriva predskazanje o njegovoj pobedi. Sporedni lik u spotu je Milan Tarot, koji tumači karte. Video počinje rečima: „Beli čovek plavih očiju probudiće Srbiju“. Tarot je Belom u kartama video procenat glasova koji će osvojiti: „23,17 i 53,46“.Boško ObradovićSRBIJA ĆE BITI EVROPSKI JAPANPredsednički kandidat Dveri Boško Obradović poručio je da je budućnost Srbije u IT.- Biću srpski predsednik koji će pružiti punu podršku domaćem IT sektoru. Država mora da uloži u visokoobrazovane kadrove za buduće savremene informacione tehnologije. Uveren sam da Srbija može biti evropski Japan - rekao je Obradović.Miroslav ParovićOD SRBIJE NEĆEMO PRAVITI LAKRDIJUKandidat za predsednika Srbije Miroslav Parović izjavio je da je temelj srećnog i uspešnog društva međusobna saradnja.- Treba da se razgovara o tome kakvu državu želimo, kako da bude organizovana i uređena. Kada shvatimo da nam ona takva treba, dolazimo do toga da tu državu treba braniti, a ne se s njom sprdati - rekao je on u Beloj Crkvi.\nNenad ČanakDECENTRALIZOVANA SRBIJA BIĆE PRAVEDNIJAKandidat za predsednika Srbije Nenad Čanak izjavio je da život građana jednako vredi u svakom delu Srbije.- Pravo na određene medicinske usluge i lečenje ne sme biti privilegija samo stanovnika velikih gradova, s Beogradom na čelu. Potrebno je obezbediti ravnomeran razvoj celokupnog zdravstvenog sistema i jednaku dostupnost zdravstvene zaštite na teritoriji Srbije, svim građanima Srbije. Samo decentralizovana Srbija će biti pravednija - smatra lider Lige socijaldemokrata Srbije.\nSaša RadulovićBITNO JE DA SVI IZAĐU NA IZBOREPredsednički kandidat pokreta Dosta je bilo Saša Radulović u intervjuu za jedan zaječarski portal rekao je da su predstojeći predsednički izbori referendum protiv Vučića i da je ušao u predsedničku trku u želji da poveća izlaznost na izborima i oslabi protivnika.- Bitno je da ljudi izađu na izbore. Pomenuo bih i važnost kandidature Luke Maksimovića Belog. Naime, on animira deo biračkog tela koji ne bi izašao na izbore da se on nije kandidovao. Postoje razne priče o rasipanju glasova. Nema rasipanja glasova, bitno je da ljudi izađu na ove izbore - rekao je Radulović u Zaječaru.\nVojislav ŠešeljKONTROLISAĆU SVE TRI GRANE VLASTIPredsednički kandidat Srpske radikalne stranke Vojislav Šešelj obišao je više vojvođanskih opština. On je u razgovoru sa građanima istakao da bi, ukoliko postane predsednik Republike, kontrolisao sve tri grane vlasti u okviru ustavnih ovlašćenja.Šešelj je objasnio kako bi kontrolisao zakonodavnu vlast.- Svaki put kada smatram da Narodna skupština nije izglasala dobar zakon, taj zakon bih sa primedbama vraćao na ponovno glasanje i obaveštavao javnost o tom postupku. To je ustavna kontrola vlasti - rekao je Šešelj.On je naglasio da bi posebno vodio računa o tome koja lica bi predlagao za sudije Ustavnog suda.\nAutor: Foto: Damir Dervišagić,Foto: Nebojša Mandić,Foto: Dragana Udovičić,Foto: Zorana Jevtić\n(FOTO) MISTERIOZNI GRAFITI PREPLAVILI SKOPLJE: Svi lupaju glavu ko ih je pisao i zbog čega\nRADOST I TUGA: Kod Vučića trubači, Jeremić služio kokice


Ko će da plati borbu protiv gripa? | Izbor iz štampe | DW | 29.07.2009\nKo će da plati borbu protiv gripa?\nKomentatori nemačkih dnevnih listova bave se finansijskim kalkulacijama: koliko će zemlju koštati vakcinacija protiv svinjskog gripa, a koliko "službeno" putovanje Ule Šmit u Alikante. Reči ima i o novim auto-silama.\nNije izvesno ko će dati novac za vakcinaciju Nemaca\nPrava epidemija svinjskog gripa u Nemačku, zapravo, još nije ni stigla, a već je počela žestoka rasprava oko toga ko će snositi troškove vakcinacije. Pri tom ni vakcina još nije proverena. Kako bilo da bilo, list Drezdner nojeste nahrihten izračunao je trošak:\n„Vakcinacija protiv svinjskog gripa koštaće najmanje 600 miliona evra. To je veliki novac, ali suma predstavlja samo 0,36 odsto ukupnih sredstava koja su ove godine na raspolaganju zdravstvenim kasama – one raspolažu sa više od 167 milijardi evra. Uprkos tome, žale se da nemaju novca za vakcinaciju. To ukazuje na grešku u konstrukciji fondova za zdravstvenu zaštitu – greška je što političari unapred određuju koliko će novca kase imati na raspolaganju u godini koja dolazi“.\nO istoj temi list Tririšer folksfrojnd piše: „Naravno da masovna vakcinacija predstavlja vanredni izdatak. I samo se po sebi podrazumeva da bi vakcinaciju trebalo da plate zdravstvene kase – u protivnom ne zaslužuju da se tako zovu. Osim toga, i ranije je bilo epidemija gripa koje su prouzrokovale dodatne troškove, pa ipak nije odmah ispostavljan račun za nadoknadu. Procenjuje se da će vakcinacija koštati između 600 miliona i dve milijarde evra, mada se ne zna ni koliko će ljudi biti vakcinisano, jer je vakcinacija dobrovoljna. Imajući sve to u vidu, apsurdno je već sada praviti paniku“.\nSasvim drugačije mišljenje zastupa komentator lista Berliner morgenpost: „Troškovi u vezi sa masovnom vakcinacijom protiv virusa H1N1 bez sumnje su vanredni – u smislu da ih je bilo nemoguće predvideti, a za vanredne situacije – kao što su pucanje brane ili napadi virusa – važi princip otklanjanja neposredne opasnosti – jedan za sve, svi za jednog. Dakle, gospodine ministre finansija preuzmite troškove. Doprinos borbi protiv virusa moraju dati svi“.\nI naravno – Ula Šmit!\nMercedesom u Španiju: Ula Šmit\nTreći dan zaredom štampa se bavi u Španiji ukradenim službenim mercedesom ministarke zdravlja Ule Šmit. Ministarka, koja je bila na odmoru u Alikanteu, tražila je da iz 2.400 kilometara udaljenog Berlina šofer doveze automobil, jer je u Španiji imala i neke službene obaveze, navodno obilazila je staračke domove. Tim povodom list Vezer kurir piše:\n„Udruženje poreskih obveznika izračunalo je da je vožnja koštala 9.372 evra. Za te pare normalna četvoročlana porodica tri puta ide na godišnji odmor, ali tu sumu direktor Dojče bank Jozef Akerman zaradi za tri sata. Dakle, sve je stvar perspektive: kome je bliža Ula Šmit: običnoj porodici ili šefu Dojče bank? Prema pomalo naivnom idealu dragom Nemcima, koji posebno neguju socijaldemokrate, naravno da bi morala biti bliža običnoj porodici.\nU stvarnosti, u slučaju gospođe Šmit reč je o članici vlade zemlje koja ima 82 miliona stanovnika i koja je u Grupi 8, ministarki na čelu ministarstva sa 1.200 zaposlenih i budžetom od četiri i po milijarde evra – to je pre na nivou jednog Akermana, nego obične porodice. Međutim, o njegovoj zaradi kancelarka, predsednik zemlje ili sudije Ustavnog suda ne mogu ni da sanjaju. Istovremeno, njihovo radno vreme nije kraće od radnog vremena vrhunskih menadžera u bankama.\nImajući sve to u vidu – plus činjenicu da ministarka nije prekršila nijedan propis, jer je imala zakonsko pravo da traži službeno vozilo sa vozačem i u Španiji, ovo letnje uzbuđenje deluje malograđanski.\nOno što Uli Šmit može da se zameri jeste reakcija njenog Ministarstva. Naime, ono je javnosti saopštilo da vožnja blindiranog mercedesa sve sa vozačem od Berlina preko pola Evrope do Alikantea i nazad košta 500 evra. To je glupo i drsko. Smatrati narod blesavim je luksuz koji političari sebi ne bi smeli da dozvole“, piše „Vezer kurir“.\nList Kelner štat-ancajger piše o automobilskoj industriji: „Tamo gde na tržištima vladaju evropski, američki ili japanski proizvođači vrlo brzo pojaviće se novi saigrači, firme kao Tata iz Indije ili Čeri iz Kine. Tako će i dalje u svetu biti više od šest autokoncerna. Međutim, nejasno je kako (mali) proizvođač kao što je Opel može da preživi bez oslonca na neki od tih velikih koncerna“.\nTrajni link https://p.dw.com/p/IzID


Belgrade Winter Magic i Klett na Tašmajdanu i Sava Promenadi | Izdavačka kuća Klett\nPočetna strana » Aktuelnosti » Belgrade Winter Magic i Klett na Tašmajdanu i Sava Promenadi\nBeograđani, njihovi gosti i turisti moći će da budu deo novogodišnje bajke u Beogradu, koja će se u okviru manifestacije „Belgrade winter magic” odvijati na dve lokacije, u Tašmajdanskom parku i na Sava Promenadi.\nKao partner ovog događaja učestvovaće i izdavačka kuća Klett donacijama knjiga za decu, ali i organizacijom interaktivnih programa namenjenih deci na binama na obe lokacije.\nNa Sava Promenadi posetiocima će biti na raspolaganju besplatno klizalište od 600 kvadratnih metara, dvorac i drugi sadržaji. Instalacije poput dvorca, bine s knjigama i druge biće postavljene na obe lokacije, a biće obeleženi posebno i Dan smeha, Dan porodice, Dan solidarnosti… Aktivnosti na Tašmajdanu i Sava Promenadi odvijaće se od 10 do 22 sata, dok će diskoteka na ledu biti otvorena do ponoći.\nManifestacija ima i humanitarni karakter pa će tako biti sakupljeno oko 10.000 paketića za decu iz socijalno ugroženih porodica iz Srbije, uključujući KiM, ali i iz Republike Srpske. Očekuje se da više stotina hiljada ljudi prisustvuje događanjima u okviru Novogodišnje bajke.\nNa našem sajtu, kao i na našoj Facebook stranici, objavljivaćemo raspored programa i pozvati posetioce da nam se pridruže u zabavi koju priređujemo za decu u okviru ove manifestacije.


Zoran Stanković: “Ne očekujem ništa, procena da će Haradinaj biti pušten” | JUTARNJI GLASNIK\nZoran Stanković: “Ne očekujem ništa, procena da će Haradinaj biti pušten”\nRedakcija / 11/02/2017\nŠef Koordinacionog tela za jug Srbije patolog Zoran Stanković kaže da oni koji su bili najsuroviji tokom rata, danas su slobodni ljudi.\nOn je istakao da ne očekuje previše od francuskog suda u slučaju Ramuša Haradinaja i da je njegova procena da će biti pušten 2. marta.\nStanković je za TV Pink rekao da je u proteklom periodu intenzivno pratio šta se dešavalo u slučaju Haradinaja i kakva je dokumentacija dostavljena svim međunarodnim institucijama, posebno Haškom tribunalu, te je, kako kaže, neozbiljno da on do sada nije odgovarao ni za šta.\nOn kaže da ukoliko hoćete nekoga da izručite za krivična dela i nasilje, morate da budete drugačije organizovani i motivisani.\n“Vidimo da ovde imate veliki broj ljudi koji govore o njegovim zločinima. Nisam video nikoga u Francuskoj od naših zvaničnih organa da to govore. U Francuskoj su trebali da pokažu sve zločine ili dobar deo zločina koje je on počinio na KiM”, rekao je Stanković.\nOn je pokazao slike majke i ćerke koje su bili lojalni građani Srbije, a koje su likvidirane na najmonstruozniji način u Suvoj reci, ćerka je prethodno i silovana.\n“Malo je smešno kada neko izađe i kaže da formiramo komisiju da prikupimo dokaze. Pripadnici Bezbednosno informativne agencije preneli su više od 200 registara sa dokazima o zločinima na KiM”, naglasio je Stanković.\n11/02/2017 in HRONIKA, SRBIJA, SVET. Tags: HARADINAJ, RATNI ZLOČIN, ZORAN STANKOVIĆ\n← Heroj spasao starca iz zapaljene kuće u Kuršumliji\nJa sam tebe rodila, ne ti mene – Savremena majka o savremenom roditeljstvu →


Poslovne usluge | Besplatni Oglasi Srbija\nPogledajte oglas Cena : RSD4000\tPRO USLUGE\nCena : RSD4000\nKategorija : Usluge / Poslovne usluge\tDržava : Knjaževac\nVirtuelna kancelarija -najniži porezi i doprinosi u Knjaževcu. Obavešteni su već registrovali ili preneli sedište kod nas.\nKategorija : Usluge / Poslovne usluge\tDržava : Beograd Grad\n“Internet oglasavanje, usluzno postavljanje Vasih oglasa na 50 – 200 internet sajtova za oglase. Usluzno oglasavanje vrsimo I na 40 Facebook grupa Cenovnik: – 50 sajtova + 10 Facebook grupa = 800,00 dinara, – 100 sajtova + 20 Facebook grupa\n“Ukažite nam poverenje i dozvolite da spoj profesionalnosti i strasti učine da Vam napravimo moderan, kvalitetan i isplativ sajt! Pošaljite nam mejl na hardcodeoffice@gmail.com ili idite na sajt izradasajtabeograd.rs. Hard Code tim”\nMuzika za sahrane.Trubači za pogrebe.Orkestar za sahrane, Beogradski duvački pogrebni orkestar,sastavljen od profesionalnih školovanih muzičara.Dugi niz godina krajnje profesionalno obavljamo ovu delatnost na sahranama,opelima, kremacijama,polaganjima urne\nPogledajte oglas Cena : RSD6000\tNa prodaju\nCena : RSD6000\n“Ukoliko Vam je potreban web sajt, a ne znate kako da odaberete domen, hosting, koju platformu da koristite, kako da prijavite sajt na Google, da pratite analitiku sajta, tu smo za vas. Bavimo se izradom web sajtova po veoma pristupacnim cenama, vec od 5\nPREVOĐENJE – ENGLESKI/SRPSKI – SRPSKI/ENGLESKI\nTreba vam kvalitetan, tačan, profesionalan i razumljiv prevod? Onda ste na pravom mestu. Profesorka engleskog jezika i prevodilac sa više od petnaest godina iskustva u prevođenju opštih i stručnih tekstova sa engleskog na srpski i srpskog na engleski. Sam\nAko želite dobar i kvalitetan prevod, onda ste na pravom mestu. Profesorka engleskog jezika i prevodilac sa više od petnaest godina iskustva u prevođenju opštih i stručnih tekstova sa engleskog na srpski i srpskog na engleski. Samo neke od oblasti koje po


Opšta bolnica u Vršcu dobila sanitetsko vozilo – SveVesti.net\nOpšta bolnica u Vršcu dobila sanitetsko vozilo\nPredsednik Pokrajinske vlade Igor Mirović uručio je ključeve 21 sanitetskog vozila sa pratećom medicinskom opremom predstavnicima zdravstvenih ustanova u AP Vojvodini, za šta je iz pokrajinskog budžeta izdvojeno 100 miliona dinara. Sanitetsko vozilo dodeljeno je i opštoj bolnici Vršac.\nPokrajinska vlada je od juna 2016. godine u unapređenje zdravstvenog sistema investirala više od sedam milijardi dinara. Značajan segment su svakako i ulaganja u nabavku sanitetskih vozila i vozila za dijalizu sa kompletnom pratećom medicinskom opremom, neophodnom za efikasniji rad svih zdravstvenih ustanova. Od danas u znatnoj meri unapredjen je i rad Opšte bolnice Vršac ,zahvaljujući donaciji novog sanitetskog vozila ,opremljenog najsavremenijom medicinskom opremeom.\n“Unapređenje zdravstevnog sistema a samim tim i rada opšte bolnice Vršac svakako je jedan od prioriteta lokalne sampurave”, istakla je gradonačelnica Vršca Dragana Mitrović koja je ovom prilikom najavila još veća ulaganja u narednom periodu.\nU prethodne četiri godine Pokrajinska vlada obezbedila je ukupno 60 novih sanitetskih vozila, čime je znatno unapređen rad zdravstvenih ustanova u Vojvodini. Osim vršačke opšte bolnice sanitetska vozila donirana su i domovima zdravlja u Beloj Crkvi i Alibunaru.\nPrevious Neobičan hobi Deneša Suhomelija iz Sombora\nNext U Pančevu red za test na COVID-19, neophodan za put u inostranstvo